text:
Wari uzi ko Yesu ari we mujyanama ukeneye ?. Dore impamvu 7 zibishimangira
Yanditswe na: Ubwanditsi2020-12-25 04:50:23
Nta gihugu na kimwe cyo ku isi umuyobozi wacyo aba adafite umujyanama. Aba afite umujyanama mu by’umutekano, mu buzima( Sante), mu bukungu, mu iterambera ry’igihugu. Biratangaje rero kumva ko umuntu yihagije muri iyi nzira y’agakiza!, Ese wasobanukiwe ko Yesu akwiriye kukubera umujyanama?.
Nuko umwana yatuvukiye duhawe umwana w’umuhungu, ubutware buzaba ku bitugu bye. Azitwa igitangaza, umujyanama, Imana ikomeye, Data wa twese uhoraho, Umwami w’amahoro. Yesaya 5: 9.
Mu mazina 7 Yesaya yahanuye ko Yesu azitwa, uyu munsi turagaruka ku izina rya 3, ‘ Umujyanama’. Ni mu kiganiro ‘Ubutumwa bukiza’ hamwe na Pasiteri Desire Habyarimana kinyura kuri Agakiza Tv.
Impamvu dukeneye Yesu nk’Umujyanama
Kubera ko umuntu agizwe no kwibeshya
70% umuntu agizwe no kwibeshya niko umuntu aremye. Umuntu usanzwe ukomoka kuri Adamu ( umuntu wa kamere) ni uko aremye. Noneho fata iyo 70% yo kwibeshya wongereho amoshya ya Satani, ugerekeho ibigeragezo wanyuzemo, ibikomere waciyemo, ugereke ho ubumenyi buke mu ijambo ry’Imana.
Amoshya ya Satani ntareba ngo urahanura, uri pasiteri, ntareba ngo umaze imyaka myinshi mu nzira y’agakiza. Satani ntawe atinya, ntiyatinye Yesu arangije amasengesho y’iminsi 40. Dukeneye Yesu nk’Umujyanama ngo adufashe kumenya icyo twakora muri uku kwibeshya, muri ibi tunyuramo bigoye ni iki twakora ngo dusimbuke imitego ya Satani?.
Turwana n’uburiganya bwa Satani
"Ibisigaye mukomerere mu Mwami no mu mbaraga z’ubushobozi bwe bwinshi. Mwambare intwaro zose z’Imana, kugira ngo mubashe guhagarara mudatsinzwe n’uburiganya bwa Satani. Kuko tudakirana n’abafite amaraso n’umubiri, ahubwo dukirana n’abatware n’abafite ubushobozi n’abategeka iyi si y’umwijima, n’imyuka mibi y’ahantu ho mu ijuru.
Nuko rero mutware intwaro zose z’Imana, kugira ngo mubashe gukomera ku munsi mubi, kandi murangije byose mubashe guhagarara mudatsinzwe. Muhagarare mushikamye mukenyeye ukuri, mwambaye gukiranuka nk’icyuma gikingira igituza, mukwese inkweto, ari zo butumwa bwiza bw’amahoro bubiteguza, kandi ikigeretse kuri byose mutware kwizera nk’ingabo, ari ko muzashoboza kuzimisha imyambi ya wa mubi yose yaka umuriro.
Mwakire agakiza kabe ingofero, mwakire n’inkota y’Umwuka ari yo Jambo ry’Imana, musengeshe Umwuka iteka mu buryo bwose bwo gusenga no kwinginga, kandi ku bw’ibyo mugumye rwose kuba maso, musabire abera bose". Abefeso 6: 10-18
Kubera ko Satani ari umuriganya, dukeneye kugirwa Inama naYesu. Satani niwe muntu mubi wihangana kuruta abandi ku isi, uzi ko akwihorera uri umusore akazagutega uri umugabo, uzi ko akwihorera uri umukobwa nta cyaha ukora akazabigukoresha uri umugore?.
Uzi ko akwihorera uri umukene akazagutega warabaye umukire, akakwihorera uri umukire akagutega wakennye?. Dukwiye Yesu nk’Umujyanama kugira ngo adukize uburiganya bwa Satani.
Kugira ngo tumenye imigambi y’Imana
Iyo tuyoboje inzira Yesu tumenya imigambi y’Imana. Dufatiye ku rugero rwa mose wari uyoboye abantu barenze miliyoni 2, abakuye muri Egiputa abajyanye mu gihugu cy’isezerano, hari ubwo byageraga aho bikamucanga agahita ajya kugisha inama Imana.
Imana irihisha imigambi yayo ntabwo twayimenya dukwiye kugisha inama Yesu tukamubza ngo ‘ Ni ibiki ugambiriye?, wifuza ko tubaho ubuzima bumeze bute?, uyu murimo wawe tuwukore gute?. Ntabwo ushobora kumenya iby’Imana igambirira ku buzima bwawe udashatse mu maso h’Imana.
Kubera ejo hazaza
Ejo hazaza hacu twese Imana yahagize ibanga. Nta muntu n’umwe uzi igikurikiraho ku munota ukurikiraho, yewe dufite abantu bakomeye muby’iteganyagihe ariko nabo bajya batungurwa. Ntabwo uzi ibyo uzanyuramo ni yo mpmvu ukwiye gusaba Yesu ko akubera umujyanama. Ikintu gikomeye ni uko abantu bose bafite ubwoba bw’ejo hazaza.
Ese wari uzi ko iyo Yesu umwegereye akumenera ibanga ry’iby’ejo hazaza?, akakubwira ati witware gutya, hari imigambi ya Satani imeze itya, ibyo ngambirira ni ibi, ukwiye kwitwara gutya kubera ko Yesu ari umujyanama. Ejo hazaza hawe Imana yahagize ibanga, ukwiye kuhafata ukahashyira mu biganza by’uwaharemye.
Kugira ngo tumenye iby’umurimo wayo
Iyi ngingo irareba abantu basobanukiwe icyo baremewe, bakorera Imana mu murimo wayo. Ni ingingo ireba abantu basobanukiwe umugambi Imana ibafiteho, basobanukiwe ko babereyeho gukorera Ubwami bw’Imana. Ntabwo wamenya imigambi y’Imana, ntiwamenya icyo wakorera Imana utayiyoboje inzira.
Ni byiza Imana ishaka ko abantu bose bakizwa, ariko se ibyo urimo urakora ni byo Imana ishaka ko ukora?. Ese wasobanukiwe imigambi Imana igufiteho, wasobanukiwe icyo waremewe. Ibyo ukora ni byo waremewe?, ntabwo wamenya ibyo ukorera Imana udashatse Yesu nk’umujyanama.
Kubera ko dukeneye Inama mu bijyanye n’imigisha iduha
Pawulo yaravuze ngo ‘ Nize guhaga nzi no gusonza, nzi kuba muri byinshi nzi no kuba muri bike, muri byose nshobozwa na Kristo impa imbaraga. Manowa Imana yavuganye n’umugore we imubwira ko agiye gutwita, bakazabyara umwana w’Umunaziri kandi uwo muntu Imana izamukoresha ibikomeye.
Umugabo ntabwo yari ahari, umugore yaratashye abwira umugabo we ahita ajya gusenga abwira Imana ngo ‘ Niba ari wowe wavuganye n’umudamu wanjye garuka umbwire uko tuzafata uwo mwana’. Malayika araza ababwira uko bazafata uwo mwana.
Hari igihe dusaba Imana imigisha ariko ntituyigishe inama y’uko tuzitwara mu migisha. Hari abantu bazi gukira ariko batazi gukena, hari n’abandi bazi gukena ariko batazi gukira iyo bageze mu bukire buhita busimbura Imana. Dukwiye kuyoboza Imana inzira.
Kubera ubuyobe mu nyigisho
Muri iki gihe hari ubuyobe bwinshi mu nyigisho. Dukwiye kwakira Yesu nk’umujyanama tukamubaza ngo ’Mwami muri izi nyigisho nyinshi zitambuka muri ibi bintu byinshi bihari, ni ibihe bintu bindeba nkwiriye kwakira. Bibiliya igizwe n’amagambo 2: Rema na Logos.


c: text/html

text:
Korali Family of Singers bateguye igitaramo bitiriye ‘Umuryango Mwiza’
Jotham Ndanyuzwe yashimiye abitabiriye umuhango wo kumurika igitabo cye
Umwanditsi w’ibitabo, Jotham Ndanyuzwe yashimiye byimazeyo abitabiriye umuhango wo kumurika igitabo cye yise “Izina Risumba Byose” (The name Above All).
Mu kiganiro cyihariye yagiranye na Nkundagospel yagize ati:
“Umuhango wo kumurika igitabo cyanjye witabiriwe n’abantu benshi cyane ntakekaga. Ndashimira buri umwe wese witabiriye uyu muhango ndetse mbibutsa ko uwifuza iki gitabo yakibona rwose kuburyo bumworoheye.”
Ni igitaramo kigari cyitabiriwe n’imbaga nyamwinshi cyabereye muri Kenya, mu mujyi wa Nairobi, ahitwa Umoja mu itorero ryitwa Jesus Great Harvest Church. Ni igitabo gisobanura neza inyungu dukura mu kwizera Kristu.
Ndanyuzwe Jotham avuga ko “igitekerezo uko cyaje nashatse gusobanurira abantu byimbitse umurimo n’umumaro w’izina rya Kristo.” Yakomeje ati:
“Ubutumwa buri mu gitabo ni ubutumwa busobanura izina twahawe risumba byose kandi iryo zina ni Yesu Kristo.”
Iki gitabo cyamuritswe ku mugaragaro, taliki ya 17 Nyakanga 2022, mu gihugu cya Kenya, Nairobi ahitwa Umoja mu itorero ryitwa Jesus Great Harvest Church.
Iki gikorwa cyitabiriwe n’abaririmbyi bakunzwe cyane nka Holy Entrance Ministry Nairobi, True Promises Ministry Nairobi, Gracious choir , Maserafi choir ndetse n’andi makorali atandukanye.
Ibi birori kandi byitabiriwe n’abavuga butumwa nka Rev. Mark Juma, abantu benshi bakunda ndetse n’abandi.
Kwinjira byari ubuntu.
Igitabo kigurwa amafaranga y’u Rwanda ibihumbi bine (Rwf4,000), hagamijwe gushyigira umwanditsi.

robotstxt: allowed

filter: keep


text:
Perezida Kagame yasohoje isezerano ku bafite ubumuga bw’uruhu
Taliki ya 13 buri mwaka u Rwanda rwizhiza umunsi mpuzamhanga w’abafite ubumuga bw’uruhu kimwe n’ibindi bihugu byinshi ku Isi, uyu munsi wizihijwe abafite ubu bumuga bishimira ko ibyo Perezida Kagame yabasezeranyije byo kubona amavuta y’uruhu rwabo yarabikoze n’ubwo bakimutakambira ku ndorerwamo no kubafasha gupimwa Kanseri y’uruhu rwabo.
Uyu munsi ufite insanganyamatsiko igira iti “Imbaraga ziturimo ziruta amahirwe”
Umuryango w’abafite ubumuga bw’uruhu mu Rwanda OIPPA (Organisation pour l’Integration et la Promotion des Personnes avec Albinos) ukaba ari nawo wateguye uyu munsi ku nshuro yambere wishimira ko hari ubuvugizi wakoreye abanyamuryango bawo bukumvikana n’ubwo hakiri byinshi byo gukora kugira ngo abafite ubumuga bw’uruhu babeho nk’abandi banyarwanda.
Nicodeme Hakizimana, Umunyamabanga Nshingwa bikorwa wa OIPPA yishimira ko ubu amavuta y’uruhu rwabo aboneka ku bigo nderabuzima byose kandi bakayabona hifashishijwe ubwisungane mu kwivuza nk’uko babyemerewe na Perezida Kagame mu mwaka w’2018.
Uyu muryango kandi wishimira ko n’intego yabo y’uburezi bw’abafite ubumuga bw’uruhu igenda igerwaho kuko zimwe mu mbogamizi bagira mu ishuri zigenda zikurwaho.
Mu mwaka w’i 2018 ubwo perezida Kagame yahuraga n’urubyiruko muri “meet the president” nibwo Akimaniduhaye uyobora umuryango w’abafite ubumuga bw’uruhu OIPPA yagejeje kuri Perezida Kagame imbogamizi zabo.
“Amavuta arinda uruhu rwacu yinjira mu gihugu asoreshejwe amafaranga menshi bigatuma natwe aduhenda, twasabaga ko ibiciro byayo byoroha natwe tukajya tuyabona bitworoheye dukoresheje ubwisungane mu Kwivuza.” Perezida Kagame yahise yakira icyifuzo cyabo avuga ko iki kibazo kidakwiye kongera kuganirwaho ngo kigomba gukemurwa vuba.
Usibye amavuta y’uruhu rwabo bishimira kubona biboroheye, abafite ubumuga rw’uruhu bishimara kandi ko no mu burezi bumvise ubusabe bwabo bagatangira kubatekerezaho mu bizamini byo mu ishuri.
“Abafite ubumuga bw’uruhu bagorwaga no gusoma ibizamini byabaga byanditse mu nyuguti nto kuko byategurwaga hatitawe ku bumuga bwabo ariko ubu bongereye ubunini bw’inyandiko bituma bashobora gusoma neza kandi byatanze umusaruro umubare w’abana dutsindisha wariyongereye.” Nicodeme Hakizimana, Umunyamabanga wa OIPPA
Uyu muryango w’abafite ubumuga bw’uruhu uvuga ko bagifite imbogamizi z’akato ari nako kabatera ibindi bibazo by’imitekerereze.
” Ibibazo by’uruhu si ikosa cyangwa ubushake bw’ubufite, gutotezwa no guhezwa ku bafite ubumuga bw’uruhu bibagiraho ingaruka zikomeye mu mitekerereze nko kubatera kugira amahane no kwiheba”. Perezida wa OIPPA, Akimaniduhaye Dieudonne, nibyo bituma asaba ubufasha leta y’u Rwanda kugira ngo abnatu basobanukirwe n’uburenganzira bw’abafite ubumuga, akandi bumve ko nabo bafite ubwenge n’ububasha nk’abandi bose
Aba kandi basaba leta kuborohereza kubona indorerwamo z’amaso ku giciro gito kuko arizo zibafasha kubona dore ko izuba ariwo mwanzi wabo wa mbere.
Umuryango OIPPA washinzwe mu mwaka w’i 2013 ufite intego nyamukuru yo gufasha abafite ubumuga bw’uruhu kwiga kuko aribyo byabakura mu ruhuri rw’ibibazo barimo no kubakorera ubuvugizi mu zindi nzego zitandukanye z’ubuzima. Ukorera mu Turere turindwi gusa ntutarashobora kugera mu turere twose tw’Igihugu ukaba uhuza abafite ubumuga bw’uruhu 238.
Ubushakashatsi bwakozwe mu mwaka w’i 2012 bwagaragaje ko mu Rwanda habarirwa abantu 1238 w’abafite ubumuga bw’uruhu, ku Isi ho habarurwa nibura umuntu 1 mu bantu 5000 ko afite ubu bumuga mu gihe 1 ku bantu 15000 munsi y’ubutayu bwa Sahara ariwe ugaragaraho ubu bumuga nk’uko byemezwa n’ishami ry’umuryango w’abibumbye ryita ku buzima WHO/OMS.


text:
Ivanjili ya Mutagatifu Luka 11,29-32
Abantu bamaze guterana ari benshi, Yezu arababwira ati «Ab’iyi ngoma ni abantu babi! Barashaka ikimenyetso; nyamara nta kindi kimenyetso bazahabwa, atari icya Yonasi. Nk’uko Yonasi yabereye Abanyaninivi ikimenyetso, ni na ko Umwana w’umuntu azakibera ab’iyi ngoma. Ku munsi w’urubanza, umwamikazi w’igihugu cy’epfo azahagurukira ab’iyi ngoma maze abatsinde, kuko yaturutse iyo gihera aje kumva ubuhanga bwa Salomoni, kandi hano hari uruta Salomoni! Kuri uwo munsi w’urubanza, Abanyaninivi na bo bazahagurukira ab’iyi ngoma maze babatsinde, kuko bumvise inyigisho za Yonasi maze bakisubiraho, kandi hano hari uruta Yonasi.


text:
Mwiseneza Josiane uri mu bakobwa bahatanira ikamba rya Miss Rwanda 2019 araza ku isonga mu bakobwa bafite abafana benshi muri iri rushanwa. Kuri ubu hamenyekanye impano ikomeye abantu benshi batari bazi kuri uyu mukobwa w'i Karongi wiyamamarije mu karere ka Rubavu.
Mutoni Oliver na we uri mu bakobwa bahatanira ikamba rya Miss Rwanda 2019 ni we wahishuye impano abantu benshi batari bazi kuri Mwiseneza Josiane (Nimero 30). Mutoni Oliver watangaje ibi, ni we ubana na Mwiseneza Josiane mu cyumba kimwe mu mwiherero uri kubera i Nyamata muri Golden Tulip Hotel.
Aba bakobwa bombi bahagaze neza muri iri rushanwa dore ko amajwi y'amatora y'umunsi wa 3 yabagaragaje bari ku myanya myiza. Mwiseneza Josiane ayoboye urutonde n'amajwi 21,937 mu gihe Mutoni Olivier ari ku mwanya wa 4 n'amajwi 17,969 naho ku mwanya wa nyuma hakaba hari Nimwiza Meghan n'amajwi 2,217.
Mutoni Oliver yatangaje byinshi bitari bizwi kuri Mwiseneza Josiane
Mutoni Oliver (Nimero 20) yitabiriye iri rushanwa ahagarariye Intara y'Amajyepfo. Yatangaje ko muri Bootcamp abakobwa bose babanye neza rwose. Yavuze ko umukobwa basezerera, bagenzi be bamukumbura ndetse nawe yahamije ko aramutse atashye, bagenzi be bamukumbura kuko yababaniye neza cyane. Ati "Ehh bankumbura kuko nababaniye neza".
Umunyamakuru wa TV10 yahise amubaza uko abanye neza na bagenzi be nuko Mutoni Oliver ati "Kubana nabo neza ntugire umuntu ugirana nawe ikibazo cyangwa ngo hagire uwo ubangamira, bose ukumva ko ari bamwe kandi ko nta we ugomba kubangamira." Nyuma yo kuvuga ko yabaniye neza cyane bagenzi be, umunyamakuru yagize amatsiko yo kumenya umukobwa babana mu cyumba anamubaza icyo bakunda kuganiraho cyane.
Umunyamakuru yagize ati: "Uburyo hano muba mu byumba ndatekereza ko muba mu byumba bya babiri, ubana n'uwitwa nde?" Undi ati "Mbana na Josiane Mwiseneza." Umunyamakuru ati "Hanyuma ndagira ngo utubwire ikiganiro mukunda kugirana ni nk'iki mukunda kuganiraho.?" Mutoni Oliver yabanje guseka agezeho ahishura impano abantu benshi batari bazi kuri Mwiseneza Josiane.
Hatangajwe impano ikomeye abantu benshi batari bazi kuri Mwiseneza Josiane
Mutoni Oliver yavuze ko Mwiseneza Josiane afite impano ikomeye yo kubwiriza ijambo ry'Imana. Ngo iyo bagiye kuryama, Mutoni arabanza agasenga, hanyuma Josiane akamubwiriza ijambo ry'Imana, akamubwira ko ibintu byose bishoboka imbere y'Imana. Yahamije ko Josiane amurusha cyane kubwiriza. Yagize ati: "Ehhh turaganira. Akunda kunyigisha ijambo ry'Imana ampumuriza nyine ambwira ko ibintu byose bishoboka."
Yabajijwe niba Mwiseneza Josiane afite Bibiliya n'uko Mutoni Oliver asubiza ko ayifite. Abajijwe niba we nta Bibiliya afite, yagize ati: "Nanjye ndayifite (Araseka), nuko andusha kwigisha nyine we arabizi cyane (Aravuga Josiane)...Ansomera icyanditswe akagisobanura, nanjye nkumva binkoze ku mutima'. Yabajijwe niba we nta cyanditswe arasomera Josiane, nuko ati :"Njyewe ndamusengera (...) njyewe nsengera ijambo, we akagira icyo yigisha, cyangwa tugasengera hamwe twese tukaryama."
Mwiseneza Josiane ngo burya afite impano ikomeye yo kubwiriza
Yavuze ko baba mu cyumba nimero 505. Mutoni Oliver yavuze ko ku munsi wa mbere bahuriye muri icyo cyumba, yabwiye Mwiseneza Josiane ko amwishimiye undi nawe amusubiza ko amwishimiye. Ngo baganiriye uburyo bagomba kwitwara, biyemeza ko nta muntu ugomba kubangamira undi, hagira ubangamira undi ntabyihererane ahubwo akabibwira mugenzi we aho kubibika mu mutima.
Ibyo ngo byabafashije kubana neza cyane kuva ku munsi wa mbere wa Bootcamp kugeza uyu munsi. Usibye Mwiseneza Josiane, undi mukobwa muri aba bari mu mwiherero ufite impano yo kubwiriza ni Ricca Michaella Kabahenda (Nimero 09) usengera muri Zion Temple mu Gatenga dore ko akunze kugaragara arimo kubwiriza bagenzi be babana mu mwiherero ndetse amakuru ahari ni uko muri Bootcamp bamwita Pasiteri.
Ricca Michaella Kabahenda ngo muri Bootcamp bamwita Pasiteri
Mutoni Oliver yavuze ko kubana na Josiane mu cyumba kimwe hari amahirwe menshi abibonamo ati "Mbana n'icyamamare"
Ubwo yari abajijwe amahirwe bimuha kuba abana na Josiane Mwiseneza mu cyumba kimwe, Mutoni Oliver yagize ati: "Josiane ni umwana mwiza, yigisha ijambo ry'Imana. Kandi ikindi ni umukobwa uzwi n'abantu bose, urumva nyine nanjye mbana n'umu star,..." Yabajijwe uko afata kuba abana n'umu star kandi bahanganiye ikintu kimwe, nuko ati "Nta kibazo kuko n'ubundi mu marushanwa, ngombwa guteganya ibintu byose, gutsinda no gutindwa, rero nta gitangaje, nakomeza ni umugisha, nanjye ninkomeza ni umugisha, nitudakomeza kandi twese tuzakomeza tuvugane tubane neza."
Mutoni Oliver avuga ko agomba guteganya gutaha no kuguma muri Bootcamp
Yabajijwe niba abona yujuje ibisabwa kugira ngo atsindire ikamba rya Miss Rwanda 2019 ari byo Uburanga, ubwenge n'umuco n'uko ati "Yego ndabyujuje." Icyakora ubwo yari abajijwe icyizere yiha uko kingana yagize ati: "Ntabwo nshobora kwiha icyizere cyinshi cyane ngo ngomba kugeza muri 15 (bazajya kuri Final) kuko ndamutse ntagezemo byambabaza cyane, ubu nyine ni uku balacing byose (kubiha amahirwe angana), 50%, ku buryo nkomeje byanshimisha ariko ku buryo ntanakomeje nabasha kubyakira mu mutima wanjye sibinkomeretse."
Mutoni Oliver avuga ko yujuje ibisabwa byose; uburanga, ubwenge n'umuco
Josiane Mwiseneza umaze kuba icyamamare muri iri rushanwa yabajiwe icyamutunguye akigera muri Bootcamp n'uko ati "Urebye nta gitangaje cyantunguye." Abajijwe icyamushimishije yagize ati "Ni ukuba muri sosiyete nshya. Nyita nshya kuko ntabwo nari nayigezemo na rimwe, ubu ni ubwa mbere." Yabajijwe niba afite icyizere cyo gutaha cyangwa kuguma muri Bootcamp n'uko ati "Icyifuzo ni ukugumamo."
Iyi foto ya Mwiseneza Josiane yaravuzwe cyane mu gihe gishize, bamwe bayihuza n'ikirango cya Miss Rwanda nuko bati "Ikamba ribonye nyiraryo"
Twabibutsa ko abakobwa 20 ari bo bagiye i Nyamata mu mwiherero wa Miss Rwanda 2019, icyakora kugeza ubu hasigayemo abakobwa 17 kuko batatu bamaze gusezererwa (Umurungi Sandrine, Igihozo Darine na Higiro Joally), mu gihe hagomba gusezererwa abakobwa batanu, hanyuma abakobwa 15 basigaye akaba ari bo bazajya kuri Final izaba kuri uyu wa Gatandatu tariki 26 Mutarama 2019 mu birori bikomeye bizabera i Rusororo muri Intare Conference Arena ahazatorerwa umukobwa wegukanye ikamba rya Miss Rwanda 2019.
Umurungi Sandrine yabaye umukobwa wa 3 usezerewe muri Miss Rwanda 2019


text:
Umuyoboro ushyushye utagira ibyuma
Ibicuruzwa birambuye
Ibicuruzwa
Umuyoboro ushyushye udafite ibyuma, Umuyoboro ushyushye ugereranije no gukonja gukonje, gukonjesha gukonje kuzunguruka munsi yubushyuhe bwa rerystallisation, naho kuzunguruka bishyushye hejuru yubushyuhe bwa rerystallisation.
Ibyuma Bishyushye Bidafite ibyuma bya Tube, Ibyiza
Irashobora gusenya imiterere ya casting yingingo zicyuma, gutunganya ingano yingano yicyuma, no gukuraho inenge za microstructure, kuburyo ibyuma byubatswe hamwe nibikoresho bya mashini bikanozwa.Iri terambere rigaragarira cyane cyane mu cyerekezo kizunguruka, ku buryo ibyuma bitakiri isotropique ku rugero runaka.Ibibyimba, ibice hamwe nubunebwe byakozwe mugihe cyo gukina nabyo birashobora gusudwa munsi yubushyuhe bwinshi nigitutu.
Ibyiciro
Umuyoboro Ushyushye Utagira ibyuma, Igabanyijemo umuyoboro rusange wibyuma, umuyoboro wicyuma giciriritse nicyuma giciriritse, umuyoboro wibyuma wumuvuduko mwinshi, umuyoboro wibyuma, umuyoboro wibyuma, umuyoboro wamavuta wa peteroli, umuyoboro wibyuma bya geologiya nibindi byuma.
Ubukonje buzengurutse (kanda) umuyoboro wicyuma udafite icyuma usibye umuyoboro rusange wibyuma, umuyoboro wicyuma giciriritse nicyuma giciriritse, umuyoboro wicyuma wumuvuduko mwinshi, umuyoboro wibyuma, umuyoboro wibyuma, umuyoboro wamavuta wa peteroli, undi muyoboro wibyuma, nawo urimo karuboni yoroheje- Umuyoboro w'icyuma, uruvange rw'icyuma ruto rukomeye, umuyoboro w'icyuma, umuyoboro udasanzwe.Diameter yo hanze yumuyaga ushyushye utagira umuyonga muri rusange urenze 32mm naho uburebure bwurukuta ni 2,5-75mm.Diameter yo hanze yumuyaga wicyuma utagira icyuma urashobora kugera kuri 6mm naho uburebure bwurukuta bushobora kugera kuri 0.25mm.Diameter yinyuma yumuyoboro muto uruzitiro rushobora kugera kuri 5mm naho ubugari bwurukuta ruri munsi ya 0.25mm.
Umuyoboro rusange udafite ibyuma: bikozwe muri 10, 20, 30, 35, 45 hamwe nibindi byuma byo mu rwego rwo hejuru bihujwe na karuboni 16Mn, 5MnV hamwe nibindi byuma bito byubatswe cyangwa 40Cr, 30CrMnSi, 45Mn2, 40MnB nibindi byuma bishyushye bishyushye cyangwa ubukonje.10, 20 hamwe nibindi byuma biciriritse bikora ibyuma bidafite umuyoboro bikoreshwa cyane cyane mumiyoboro y'amazi.45, 40Cr hamwe nibindi byuma biciriritse biciriritse bikozwe mu miyoboro idafite kashe kugirango ikore ibice bya mashini, nk'imodoka, romoruki zishimangira ibice.Gukoresha muri rusange umuyoboro wicyuma udafite kashe kugirango wizere imbaraga nigeragezwa.Imiyoboro ishyushye ishyushye itangwa muburyo bushyushye cyangwa ubushyuhe.Ubukonje bukonje ni ubushyuhe - buvurwa.
Kwemererwa gutandukana kwa diameter isanzwe
D1 ± 1.5%, byibuze ± 0,75mm
D2 wongeyeho cyangwa ukuyemo 1.0%.Nibura + / - 0,50 mm
D3 + / - 0,75%.Nibura + / - 0,30 mm
D4 + / - 0,50%.Nibura + / - 0,10 mm
Amashanyarazi yo kubara ibiro
[(diameter yo hanze - uburebure bwurukuta) * uburebure bwurukuta] x0.02466 = kg / m (uburemere kuri metero)
Bishyushye Bishyushye Byuma Byuma, Intego zikorwa
1. Icyiciro cyubwubatsi ni: munsi yo gutwara imiyoboro ni byinshi, kubaka inyubako zamazi yubutaka, gutwara amazi ashyushye.
2. Gutunganya imashini, gutwara amaboko, gutunganya ibikoresho byimashini, nibindi.
3. Amashanyarazi: kohereza gaze, umuyoboro w'amazi utanga amazi.
4. Umuyaga w'amashanyarazi umuyaga urwanya antistatike, nibindi


text:
Abanditsi b'irangamimerere n'abakozi bashinzwe irangamimerere bazajya bakurikirana amasomo yo kubongerera ubumenyi ku mikoreshereze y'ibitabo by'irangamimerere nkoranabuhanga, hakoreshejwe ikoranabuhanga rya mudasobwa na murandasi.
Ubusanzwe Ikigo cy'Igihugu Gishinzwe Indangamuntu, NIDA ku bufatanye na Minisiteri y'Ubutegetsi bw'Igihugu, MINALOC basanzwe bahugura abashinzwe guha abaturage serivisi z'irangamimerere ariko bikaba byakorwaga babahurije hamwe, kuburyo byabasabaga guhagarika akandi kazi bakajya guhugurirwa ahateganyijwe ariko inzego twavuze haruguru zifatanyije na Minisiteri y'Ikoranabuhanga no Guhanga Udushya, bashyizeho uburyo bushya buzafasha abatanga serivisi z'irangamimerere kugira ubumenyi kuri serivisi batanga batagiye mu mahugurwa akorwa imbonankubone. Amahugurwa bazajya bahabwa banyuze kuri sisitemu yashyizwe ku rubuga rwa Minisiteri y'Ubutegetsi bw'Igihugu MINALOC, bibasabye kwiyandikisha bahabwa konti bazajya bakoresha.
Bazajya biga amasomo ajyanye n'uburyo bwo kwandika mu bitabo by' irangamirere nkoranabuhanga, bamenye uko bikorwa kugirango bigabanye umwanya bakoresha bajya ahaberaga amahugurwa binagabanye ingengo y'imari yakoreshwaga mu guhugura abanditsi b'irangamirere ndetse n'abakozi bose batanga serivisi z'irangamimirere.
Ingabire Paula, Minisitiri w'ikoranabuhanga no guhanga udushya, yavuze ko hafunguwe ku mugaragaro ibitabo by'irangamimerere nkoranabuhanga bishya bibiri ,bisanga bitanu bisanzwe bikoreshwa mu buryo bw'ikoranabuhanga mu gihe hasigaye ibitabo bindi bibiri bigomba gushyirwa mu ikoranabuhanga.
Ati"Uyu ni umunsi Nyafurika w'irangamimerere wabereye hano mu karere la Nyagatare,dufunguye ku mugaragaro ibindi bitabo nkoranabuhanga by'irangamimerere bibiri,hari igitabo kizajya cyandikwamo abana bavutse ku babyeyi batashyingiranywe mu buryo bwemewe n'amategeko ,ikindi ni igitabo cyagenewe ushaka kubera umubyeyi umwanya atabyaye ."
Minisitiri Ingabire ,akomeza yanavuze ko hatangijwe inyigisho zizakorwa hifashijwe ikoranabuhanga mu rwego rwo kongera ubumenyi bw'abatanga serivisi z'irangamimirere nkoranabuhanga no gufasha abaturage kubona serivisi nziza kandi zinoze .
Ati" kuri uyu munsi Nyafurika w'irangamimerere nanone dufunguye ku mugaragaro inyigisho hifashishijwe ikoranabuhanga, ubwo buryo buzafasha abanditsi b'irangamimerere n'abakozi bafatanya gutanga izo serivisi mu rwego r rwo kubafasha kugira ubushobozi no kubona umwanya wo guha serivisi abagenerwabikorwa .Umukozi wese utanga serivisi z'irangamimirere arasabwa kwiga ayo masomo uko arangije buri somo azajya akora isumabumenyi anahabwe impamyabumenyi , uzajya arangiza ayo masomo bizatuma atanga serivisi zinoze ku baturage bazikeneye . Iyo irangamimerere iyo rikozwe neza bifasha igihugu kumenya umubare w'abaturage, Leta ikanabona uko itegurira abaturage igenamigambi ribateza imbere."
Mukaperezida Denyse utuye ,mu murenge wa Mimuri ni umwe mu baturage bandikishije Umwana mu gitabo cyandikwamo abana bavutse ku babyeyi batashyingiwe mu buryo bwemewe n'amategeko ."
Ati" Ndishimye cyane kuko twandikishije Umwana wacu kuri se ,ubu mfite dufite agaciro njye n'umwana wanjye ,agize uburenganzira bwo kwandika ku babyeyi twembi yarasanzwe yanditse kuri njye njyenyine none yanditswe no kuri se ."
Guverineri w'intara y'Iburasirazuba Gasana Emmanuel, yasabye abayobozi b' utugari n'imirenge bo mu ntara ayobora gushyira imbaraga mu bukangurambaga bujyanye n'umunsi w'irangamimerere buzasozwa tariki 31 Kanama 2022 ,abibutsa ko bafite inshingano zo gushishikariza abaturage kwitabira serivisi z'irangamimerere ziteganyijwe muri ubwo bukangurambaga.
Mu Rwanda abana banditse mu bitabo by'irangamirere bangana na 84% mu mibare yatangajwe mu mwaka ushize wa 2021,bigaragara ko ikoranabuhanga ryagize uruhare mu kwihutisha kwandika abana mu irangamirere kuko muri 2015 abana bari baranditswe bari ku kigero cya 53%.Ibitabo birindwi nkoranabuhanga by'irangamirere nibyo byatangiye gukoreshwa mu gihe hari bitabo 9 n'irangamirere bibiri bikaba bitarashyirwa buryo bwo gukoresha ikoranabuhanga.


text:
Umuyobozi wa Task Force y’itorero ry’igihugu aratangaza ko iterambere rirambye ari iryubakiye ku mico myiza kugira ngo ritazasenyuka.
Ubwo yaganiraga n’abagize itorero ry’abakangurambaga b’imibereho myiza bo mu turere twose tw’u Rwanda ubwo bari bateraniye i Nkumba mu karere ka Burera, Rucagu Boniface yagize ati:” byamaze kumenyekana ko iterambere rirambye rizamara igihe kandi tuzasigira abazadukomokaho ari iterambere ryubakiye ku mico myiza, ryubakiye ku ndangagaciro ryugakiye kuri kirazira”.
Rucagu Boniface avuga ko ariyo mpamvu abanyarwanda bose bagomba kujya mu itorero kugira ngo bigiremo indangagaciro z’umuco nyarwanda kuko arizo leta y’ubumwe bw’abanyarwanda ishingiyeho kugira ngo igere ku iterambere rirambye.
Mu itorero niho abubaka iterambere babanza gutorezwa ukuntu batazarisenya. Kuko ariho bigira indangagaciro zo kubanisha abanyarwanda neza no kubakangurira kwiteza imbere nk’uko umuyobozi mukuru w’itorero ry’igihugu abisobanura.
Itorero ry’abakangurambaga b’imibereho myiza bo mu turere twose tw’ u Rwanda rimaze imyaka ine ritangiye dore ko ryatangiye tariki ya 20/04/2012.
TUMUKUNDE B.Dieudonne
MENYANIBI.RW


text:
Inyigisho yo ku wa 6 w’icyumweru cya 9 Gisanzwe A, 6/06/2020
2 Tim 4, 1-8; Zab 71 (70), 8-9,14.15ab,16-17, 22; Mk 12, 38-44.
Tumaze inyigisho iboneye Pawulo intumwa yageneye Timote. Uwo mwana yibyariye ku bwa roho, ashishikajwe no kumugezaho impanuro zijyanye n’ubutumwa yatorewe akiri muto. Tubizirikane maze natwe dushake inyigisho ziboneye zakiza aho dutuye.
1.Timote Umukuru wa Kiliziya ya Efezi
Amateka atubwira ko Timote yaramburiweho ibiganza na Pawulo maze aba umukuru wa Kiliziya ya Efezi. Birazwi ko Timote yabaye Umwepisikopi wa Efezi ndetse atorerwa kuba umukuru mukuru mu turere twari dukikije ako gace.
Mu gihe Pawulo yiyumvagamo ko ibihe byo kurangiza ubu buzima byegereje, yihatiye gusigira abakuru bose amabwiriza ahamye ashingiye ku Nkuru Nziza ya Yezu Kirisitu. Ayo mabwiriza ye na n’ubu tuyagenderaho. Akubiye mu mabaruwa menshi yandikiye za Kiliziya yari yarashinze hirya no hino.
2.Atanga inyigisho ziboneye
Mu gace twasomewe none, Pawulo yibutsa Timote kuzakomera ku nyigisho ziboneye. Ni mu gihe hari hagwiriye ibitekerezo byinshi bibusanye n’Ivanjili ya Yezu Kirisitu. Inyigisho ya Pawulo natwe idufitiye akamaro kuko inyigisho z’ubuyobe ntizigeze zitezuka mu isi. Umukuru wa Kiliziya we icyo agomba gukora, ni uguhagarara ku kuri kw’inyigisho iboneye. Umukuru wa Kilziya ntashobora kwituramira mu gihe aho ahagarariye hakwira ibitekerezo bigamije kuyobya abantu.
Pawulo ati: “…hazaza igihe abantu batazihanganira inyigisho ziboneye, ahubwo bakurikije irari ryabo, n’ubukirigitwa bw’amatwi yabo, bakazikoranyirizaho umukumbi w’abigisha, maze ukuri bakakwima amatwi yabo, ngo bahugukire ibitagira shinge”. Pawulo intumwa yarebaga kure. Abwirijwe na Roho Mutagatifu yaraduhanuriye.
Ni byo koko, kenshi na kenshi mu isi hagwiramo inyigisho z’amanjwe zidafasha abantu kubaho mu bwisanzure n’ubwigenge bw’abana b’Imana. Kandi abakwiza izo nyigisho usanga ari abantu bakomeye ku isi. Ni abafite amafaranga basa n’abagenga iyi si. Abo kandi ni n’abafite imbaraga za gisirikare bashaka ko icyo bavuze aba ari cyo gikorwa mu isi kabone n’aho cyaba gihindanya izina ry’Imana kigapyinagaza bene muntu!
3.Ntayobowe n’isi
Mu bihe byose umukuru w’ikoraniro, asabwa kwemera kumurikira isi. Isi si yo igomba kumurikira abatorewe imirimo ya gitumwa. Abo bahamagrirwa kumenya ububasha bahawe igihe baramburirwaho ibiganza bakirinda gupfukirana ibyo Roho wa Nyagasani ashaka kubakorerana. Bahmagarirwa kwigisha no gutota. Pawulo ati: “…amamaza ijambo, uryigishe igihe n’imburagihe, wumvishe ingingo, utote, ushishikaze, mu bwihangane butarambirwa, uharanira kujijura”. Izo mbaraga ntawe ushobora kumenya ko azifitemo iyo yagize ibyago, uburangare cyangwa ubujiji agahoberana n’isi. Na none iyo iby’isi ari byo byamukuruye akiberaho yaranywanye n’isi imutamika ibyayo, arazindara akabura imbaraga zo kuvuga mu izina ry’uwamutumye Yezu Kirisitu.
4.Ni maso muri byose
Pawulo agira inama intore y’Imana ati: “Wowe rero urabe maso muri byose, wiyumanganye ibitotezo, ushishikarire kogeza Inkuru Nziza, urangize neza ubutumwa bwawe”. Kurangiza neza ubwo butumwa, kuri benshi byabaye kwicwa. Bamamaje Yezu Kirisitu barwanya inyigisho z’ubuyobe maze isi irabanga ibabamba nk’uko yabambye Umwami w’Amahoro Yezu Kirisitu. Muri iki gihe, isi iratureshya akenshi tukazindara tukibagirwa icyo twatorewe.
5.Si umufarizayi
Yezu Kirisitu ntashaka ko duhinduka nka ba Bafarizayi yakomeje kwiyama. Abo ni abigishaga iby’iyobokamana bakiga kandi bakigisha amategeko nyamara Yezu aje baramurwanya batangira kumutega imitego. Ibyo bize byose byabaye imfabusa kuko barwanyije Ukuri k’Umwana w’Imana. Ikindi kandi iby’isi byari byarabazindaje batakimenya umukene ngo bamuvuganire. Bari barisinziriye mu byubahiro byabo bakibwira ko ubwo bubaha Imana.
6.Dukurikize intumwa n’aba-Kirisitu ba mbere
Ibihe turimo basaba ko tugaruka ku ngingo zikomeye Intumwa zasize zidusobanuriye. Dukwiye kumenya ubuhamya bw’intumwa n’abakirisitu ba mbere. Intambara barwanye, ntaho natwe twayihungira. Twemere tuvuge mu izina rya Yezu Kirisitu. Duhore dusaba imbaraga zo kumukomeraho. Twese aba-Kirisitu dutabaze Roho Mutagatifu adushoboze gukomera kuri Yezu Kirisitu tutazavaho tumira bunguri ibyo isi ishaka kudutamika kandi nyamara nta mukiro bituzanira.
Yezu Kirisitu wadupfiriye nasingizwe. Umubyeyi Bikira Mariya aduhakirwe. Abatagatifu duhimbaza, Noruberi, Klode, Bonifasiya Rodirigezi, Rafayile Gizari, Mariselini Shampanya, Aritemiya na Pawulina bahowe Imana, bose badusabire kuri Data Ushoborabyose.
Padiri Cyprien BIZIMANA


text:
Umugabo yafashe umwana w’imyaka itanu amujyana ku ishuri yanga gusubira kumutwara kubera ko yari amaze kunenya ko umwana atari uwe.
Ni mu gihugu cy’ubushinwa aho umwana w’imyaka itanu yajyanwe ku ishuri nuwo yitaga ise hanyuma yanga kongera kugaruka kumufata umwana asigara ku ishuri wenyine ndetse numugabo atangaza ko atagomba kumugarukira aho.
Uwo mwana yari yamushyiriyemo utwenda two guhindura iyo yindi yari yambaye hanyuma amushyiriramo nagatelephone ko kuzakoresha nakenera kuvugisha ise umubyara.
Abantu hirya no hino bagaragaje ko badashyigikiye uyu mugabo mubyo akora byose kuko uwo mwana ntamakosa afite kandi uburenganzira bwe bukwiye kubahirizwa.


text:
Umugeni wari umaze igihe gito akoze ubukwe yavumbuye ko umugabo ari umukanishi w’imodoka kandi yari azi ko ari umushoferi unacuruza imodoka.
Umugore yanditse kuri Twitter ko inshuti ye yamenye umwuga wumugabo we nyuma yo gushyingiranwa.
Biragaragara ko uyu mugabo yamuteye kwizera ko ari umucuruzi ariko yamenye nyuma yubukwe bwabo ko ari umukanishi.
Inshuti yumugeni izwi nka @_agneeess yashakishije inama kubigomba gukorwa kuri iki kibazo.
Yagize ati ”Inshuti yanjye yamenye ko umugabo we ari umukanishi kandi atari umucuruzi w’imodoka n’umushoferi nyuma y’ubukwe. Nyamuneka agomba gukora iki?”


text:
Gusigasira ibiro byawe biri mu byagufasha Kugira ubuzima buzira umuze. Igihe ibiro byawe bibaye byinshi cyangwa bike cyane bishobora kugutera ibibazo bitandukanye by’ubuzima.
Hari uburyo butandukanye wakoresha kugira ngo umenye niba umubyibuho ufite ujyanye n’uburebure bwawe. Uburyo bukunzwe gukoreshwa ni igipimo cya BMI (Body Mass Index). Ubu buryo bwo kwifashisha igipimo cya BMI buroroshye kandi nta giciro bugusaba.
Dore uko bikorwa:
1. Ukoresheje imetero, pima uburebure bwawe.
2. Ukoresheje umunzani, ipime ibiro bwawe.
3. Hanyuma ufate uburebure wabonye ubwikubekabiri
Tuvuge niba ufite metero imwe na mirongwirindwi fata 1.70m×1.70m=2.89m2
4. Fata ibiro wabonye ubigabanye na bwa burebure bwikubye kabiri
Tuvuge urugero niba ufite ibiro 73 uzafata 73kg ÷2.89m2=25.26kg/m2
5. Icyo gisubizo uzabona azaba aricyo gipimo cyawe cya BMI.
Ugendeye ku gisubizo wabonye reba uko uhagaze:
- BMI iri munsi ya 18.5: ibiro byawe ni bike.
- BMI iri hagati ya 18.5 na 24.9 : ibiro byawe bijyanye nuko ureshya.
- BMI iri hagati ya 25 na 30 : ibiro byawe ni byinshi.
- BMI iri hejuru ya 30: ufite umubyibuho ukabije.
Fata ingamba
- Niba usanze igipimo cyawe cya BMI cyiri hagati ya 18.5 na 24.9 irinde ko cyahinduka ngo kijye munsi cyangwa hejuru y”umurongo.
- Mu gihe usanze igipimo cyawe cya BMI cyitari hagati ya 18.5 na 24.9 kurikiza inama zitandukanye z’ubuzima kugirango wongere cyangwa ugabanye ibiro bitewe n’icyiciro urimo


text:
Knowless na Clement ni amazina yagarutse cyane mu mitwe y’abantu mu Rwanda haba mu itangazamakuru, mu biganiro hagati y’abantu, ku mbuga mpuzabantu na nkoranyambaga ku bw’urukundo rwavuzwe hagati yabo kuva mu mwaka wa 2011.
Aba bombi baravuzwe karahava ndetse hari n’abaririmbyi babakomojeho mu ndirimbo nk’ikimenyetso cy’uko izina rya buri wese ryashinze imizi mu cyitwa showbiz nyarwanda.
Knowless na Clement bavuzwe ubutitsa kuva kuwa 26 Gicurasi 2016 ari nabwo umusore yapfukamye imbere y’uyu muhanzi amwambika impeta amusaba ko yamwemerera akazamubera umugore undi ntiyazuyaza mu maso y’inshuti zabo avuga ko ‘abyemeye n’umutima wose’.
Ibinyamakuru byatyaje ikaramu inkuru zirandikwa, kuva ubwo kugeza ubu Knowless na Clement ntibasiba mu itangazamakuru. Ibyabo byavugishije benshi ku itariki ya 31 Nyakanga ndetse no kuwa 7 Kanama 2016 ubwo bakoze ubukwe bakavuga ko ‘ikaze rihawe abatumiwe gusa’. Inkuru z’ubukwe bwabo ariko zongerewe ingufu na Pasiteri wigenga witwa Dr.Joshua Rusine wabasezeranyije nyuma y’uko Itorero ry’Abadiventisiti ryanze kubashyingira ku mpamvu zitandukanye.
Ubukwe bwaratashye ndetse abageni bamaze igihe gito bavuye mu kwezi kwa buki, ni ibyishimo ntagereranywa hagati yabo biturutse ku ruhurirane rw’ibyiza bagiye babona nyuma yo kurushinga.
Mu ntangiriro z’ukwezi k’Ukwakira 2016 Knowless yasoje icyiciro cya kabiri cya kaminuza muri ULK. Umugabo we Ishimwe Clement yamushimiye byimazeyo agira ati “Nshimiye umugore w’igikundiro nzi mu bariho bose Butera Knowless warangije kaminuza mu by’ibaruramari. Reka tubyishimire mu buryo nyabwo…”
Biracyaza…
Nyuma y’iminsi mike acyishimira ko yasoje kaminuza, Knowless yongeye kugaragaza ko habura igihe gito ngo yibaruka imfura ye na Producer Clement. Aherutse gushyira kuri Instagram ifoto y’uburiri bw’umwana yitegura kwibaruka nk’ikimenyetso cy’uko ‘ari mu gihe cya vuba’. Yayiherekeje amagambo avuga ko ‘afite amashyushyu menshi’.
Ni ibyishimo bizaba biruta ibindi kuri Knowless ugiye kubona umwana wa mbere ndetse Producer Clement yabishimangiye mu kiganiro yagiranye na TNT avuga ko afite amatsiko menshi yo kubona umwana bagiye kwibaruka.
"Ni umukobwa"
Producer Ishimwe Clement yavuze ko umwana Knowless atwite ari umukobwa ndetse ko azavuka mu gihe cya vuba gusa ntiyatangaje itariki. Inshuti zabo zo zitangaza ko uyu mugore ashobora kwibaruka bitarenze Ugushyingo 2016.
Uyu mugabo washinze inzu itunganya umuziki ya Kina Music yavuze ko mu byifuzo bye ku Mana yahoze yifuza ko yazibaruka umukobwa none bibaye impamo.
Yagize ati “Mfite ibyishimo bikomeye kuba ngiye kwakira umwana w’umukobwa. Nahoze nifuza kubyara umukobwa. Ntabwo nahita ntangaza itariki nyabo ariko reka tuvuge ko ari vuba aha.”


text:
Isi irimo kwiruka amasigamana mu bijyanye n’ikoranabuhanga na tekinoloji, ku buryo mu myaka irenga 50 iri imbere, abantu bazaba bakigendera ku myumvire iriho ubu bazaba barasimbuwe na robo n’izindi mashini zikoresha ubwenge muntu butari karemano (Artificial intelligence/AI).
Impuguke zigaragaza ko urubyiruko ruriho ubu ruzaba rugeze mu zabukuru, ruhanganye n’impinduka zidasanzwe, zisaba kuba umuntu afite ubumenyi n’ubuhanga buruta ubw’izo mashini kugira ngo abashe gukorana na zo no kuzikoresha, mu nzego zitandukanye zirimo ubuhinzi n’ubworozi, ubwubatsi, gutunganya ingufu, kwiga no kwigisha, inganda, gutanga serivisi n’ibindi.
Umuyobozi w’Ikigo cy’Igihugu Gishinzwe Guteza Imbere Amashuri y’Imyuga n’Ubumenyingiro (RTB) Ing. Paul Umukunzi, yavuze ko Leta y’u Rwanda yatangiye gutegura uko abakiri bato babaho neza bageze mu zabukuru mu Isi izaba itandukanye n’iyo babayemo uyu munsi.
Yabigarutseho mu butumwa yagejeje ku rubyiruko rwitabiriye ibitaramo n’ibiganiro bigamije gusobanurira urubyiruko inyungu iri mu kugana amashuri yisumbuye ya Tekiniki mu Karere ka Musanze, ku wa Kane taliki ya 15 Nzeri 2022.
Yagize ati: “Muzaba muhanganye n’ibintu bikomeye cyane; muzaba murwana na tekinoloji, muzaba murwana n’amarobo ayoboye Isi, imashini zitandukanye ziyoboye Isi, ubuzima bwarahindutse butameze nk’uko turimo umunsi wa none. U Rwanda, nk’Igihugu gikunda Abanyarwanda, ruri gutekereza uburyo mwazabaho mu buryo butandukanye n’ubwo turiho uyu munsi. Hari ubuzima turimo ndetse twanabayemo mwebwe urubyiruko rw’uyu munsi mukwiye kwanga mukabuhindura kandi ni mwe muzabigiramo uruhare.”
Ing. Umukunzi yavuze ko kimwe mu bibazo byugarije Afurika ari ukuba yarahindutse abaryi (consummers) gusa ariko nta kintu na kimwe iratangira gukora Isi yose yakenera mu muvuduko w’iterambere rihari.
Yagaragaje ingero zitandukanye z’uburyo uhereye ku byo twambara, ibyo turya, serivisi n’ibikoresho bizitanga dukenera, usanga byose byaraturutse mu mahanga, Abanyafurika bakaba babereyeho kubikoresha kandi banabiguze ku giciro gihanitse.
Yagaragarije urubyiko ko ibihugu by’Afurika na byo bigomba guhatanira kugera ku muvuduko w’iterambere ririho kugira ngo abana babyo bazabashe kubaho mu Isi ihindagurika uko bukeye n’uko bwije.
Yakomeje agira ati: “Kugira ngo Igihugu gitere imbere rero, hakenewe mwebwe urubyiruko. Ariko kugira ngo muzabashe kubaho neza mudategeye amaboko abanyamahanga, hari ibintu nibura tugomba guhindura byanze bikunze. Tugomba kugira ibikorwa remezo bigezweho by’ikoranabuhanga (software development), tugomba guteza imbere ibijyanye n’ikoranabuhanga byose, tugomba guteza imbere ubwiyongere bw’ingufu z’amashanyarazi, tugomba guteza imbere inganda zitunganya umusaruro dufite waba ukomoka ku buhinzi, waba amabuye y’agaciro n’ibindi byose.”
Ikindi yashimangiye ni uko u Rwanda rukeneye kugira abahanga mu bijyanye n’itumanaho, bikazajyana no kubaka ubushobozi mu bijyanye n’ubumenyi mu nzego zinyuranye. Yavuze ko ugendeye no ku biriho ubu, ibihugu bitezwa imbere n’udushya bigenda bihanga tugakundwa n’amahanga.
Ati: “Ibitekerezo byanyu ntibigarukire ngo ndakura he aho ngura inkweto, aho ngura isaha, aho ngura telefoni igezweho, ahubwo vuga ngo mu biriho ku Isi ni iki njye nakongeraho kugira ngo kibashe kugira icyo kimarira, kigirire akamaro Igihugu cyanjye n’Isi yose.”
Yakomeje agira ati: “Ikindi mukwiye kumva, iyi Si turimo iri ku muvuduko uri hejuru cyane, uyu munsi uko utakaje umunsi urasigara. Ubu tugeze aho abandi barimo gukora ibijyanye n’ikoranabuhanga rifite ubwenge muntu butari karemano (AI), hari gusohorwa amarobo ameze nk’abantu azi ubwenge no kuturusha, imodoka udashobora kugongesha ngo ibyemere, hari gusohoka uburyo umuntu azabaho nta kindi kintu arimo gukora byose biri gukorwa n’imashini.”
Bivuze ko iyo Si izaba isaba ko umuntu areka gutekereza gukora ibyo imashini ishoboye gukora nko gucunga umutekano, gukora imirimo y’ingufu, ahubwo akiga ubuhanga buzatuma arushaho guhangira imirimo izo mashini na we akabasha kwitunga agatunga n’abandi.
Yavuze ko ari muri urwo rwego Leta y’u Rwanda yatangije gahunda z’amasomo zivuguruye zitangirwa mu mashuri yisumbuye ya Tekiniki (Technical Secondary Schools) kugira ngo urubyiruko rubone amahirwe yo kugera ku bumenyi nk’isoko rukumbi izatuma rubasha guhangana ku isoko.
Muri Porogaramu nshya zivuguruye zitangirwa mu mashuri yisumbuye ya tekiniki, harimo amasomo ajyanye n’ubwubatsi bw’ibikorwa remezo bigezweho, arebana n’ingufu z’amashanyarazi, arebana n’ikoranabuhanga rya mudasobwa, tekiniki y’isakazamakuru n’itumanaho, ubuhinzi bugezweho, gutunganya umusaruro ukomoka ku buhinzi, amahoteli n’ubukerarugendo, tekiniki ikoreshwa mu binyabiziga no muri gahunda yo gutwara abantu n’ibintu, ndetse n’amasomo ubuhanzi n’ubugeni.
Umuyobozi ya RTB ivuga ko ayo masomo yahujwe n’ibikenewe ku isoko ry’umurimo, ku ruhando mpuzamahanga. Umuntu wese urangije ayo masomo ku rwego rwa 5 aba afite ubushobozi bwo gukomeza amasomo y’ubwenjenyeri mu mashuri makuru na Kaminuza.
Ubukangurambaga kuri ayo masomo bukomeje mu Ntara zose z’Igihugu, urubyiruko rukaba rukomeje kugaragaza ko rwishimiye kumenya ayo mahirwe mashya yo kubona ubumenyi buzarufasha kugendana n’impinduka zikenewe ku Isi.


text:
Ministeri y’uburezi yahembye abarimu babaye indashyikirwa muri uyu mwaka w’amashuli
Umutesi Christine na Sinamenye albert nibo bahembwe nk’abarimu babaye indashyikirwa mu mwaka w’amashuli wa 2020.
Minisitiri w’uburezi Dr Uwamariya Valentine yashyikirije ibihembo abarimu babiri aribo Umutesi Christine wigisha mu mashuri abanza ku kigo cya Groupe Scolaire Nyarugenge, na Sinamenye Albert wigisha ku ishuri ryisumbuye rya Rukomo mu karere ka Nyagatare, bakaba bahembwe nk’ababaye indashyikirwa muri uno mwaka w’amashuli wa 2020.
Ibi bihembo babihawe ubwo hizizwaga umunsi mpuzamahanga wa mwarimu wabaye kuri uyu wa 5 Ukwakira 2020, Aba bombi bahawe moto, tablet, n’ikemezo k’ishimwe.
Abahawe ibihembo bashimye Leta uburyo ikomeje kuzirikana mwarimu, bavuga ko ibi bihembo bizabafasha kwiteza imbere no kunoza akazi kabo.
Sinamenye Albert wigisha amasomo y’ubugenge n’ikoranabuhanga ku ishuri ryisumbuye rya Rukomo(SOPEM) mu murenge wa Rukomo yavuze ko yishimiye ibihemo abonye ati:“twishimye kandi tuzakomeza no gushyiramo umuhati mu kazi”.
Yakomeje agira ati: “Turashima ubuyobozi butwitaho bukadukerezaho ngo dutere imbere budushyiriraho koperative Umwarimu SACCO”.
Sinamenye yashishikarije bagenzi be gutera ikirenge mu cyabo nabo bakazashimirwa.
Umutesi Christine wigisha ku rwunge rw’amashuri abanza mu murenge wa Kinazi Akarere ka Ruhango, yavuze ko moto yahawe izamufasha kongera ubushobozi mu kwishyura kaminuza kuko ubusanzwe yifashishago umushahara.
Umutesi Christine wigisha ku rwunge rw’amashuri abanza mu murenge wa Kinazi Akarere ka Ruhango, niwe wabaye indashyikirwa ku rwego rw’amashuli abanza.
Minisitiri w’uburezi Dr Uwamariya Valentine yavuze ko u Rwanda ruri muri gahunda y’uburezi buboneye, abarimu bakaba ari bamwe mu bagomba gushyira politiki y’uburezi mu bikorwa batanga ubumenyi n’uburere bityo iyo gahunda ikazagerwaho mu gihe kitarambiranye.
Buri umwalimu wabaye imdashykirwa mu kiciro akoramo yahawe moto imwe mu rwego rwo kumushimira umurava yakoranye muri bino bigoye.
(Inkuru ya Samuel Kwizera)


text:
Mperutse gusoma inyandiko zinyuranye zasotse ku rubuga rwa Kagame, Igihe.com zerekeranye na ruswa mu mashuri y’u Rwanda. Iya mbere ni iyanditswe na Habimana James yo kuwa 17/7/2012 aho avuga ko abakobwa batoroka ishuri i Nyagatare kubera ikibazo cy’amikoro bakajya gucuruza urukundo muri Uganda. Indi ni iyasotse kuri 17/12/2012 ya Umurerwa Emma-Marie wemeza komuri za kaminuza n’amashuri yisumbuye havuga ruswa ishingiye ku gitsina. Nk’umwarimu w’umwuga, izo nyandiko mvuze hejuru zarambabaje cyane. Niyo mpamvu ngirango turebere hamwe uko byifashe muri rusange muri za kaminuza zacu, tumenye n’imvo n’imvano cy’icyo gikorwa kigayitse ku murezi niba koko kiriho.
Mwarimu wa Kaminuza ahagaze ate mu bukungu ?
Iyo uhuye na mwarimu wa kaminuza akakubwira umushahara ahembwa n’ibibazo biba bimutegereje gukemura iwe mu rugo cyangwa se mu muryango aturukamo, utibagiwe n’imisanzu ya buri munsi ya FPR, usanga ari uwo gusabirwa.Umushahara wa mwarimu muri kaminuza nkuru y’u Rwanda ni 300,000F k’ufite impamyabushobozi y’ikirenga, Ph.D; 240,000F Masters na 230,000F ku bafite imyaka ine ya Kaminuza , Bachelor degree. Nta kuzamurwa mu ntera bibaho, ayo utangiriyeho niyo ugomba gusaziraho. Ntabwo wemerewe no kwigisha muri za kaminuza zigenga kuko abayobozi ba kaminuza ukoramo bagushyiraho amananiza. Tekereza rero, uwo mushahara ugomba kuwutungamo umuryango wawe, ukajyana abana kw’ishuri ukanasaguraho ayo gukodesha inzu iTumba byibura 150,000F, ku barimu ba kaminuza y’i Butare, i Kigali ho n’ibindi bindi! Ntimubiseke nimbabwira ko iyo wikorejeho ukagura imodoka utayigendamo inshuro zirenze 5 mu kwezi kubera kubura essence, ibi ndi umwe mubo byabayeho.
Abarimu bo mu bigo byigenga nabo ntaho bataniye na bagenzi babo navuze hejuru. Usibye ko bo agashahara kabo hiyongeraho uduhumbi duke, ariko ninako FPR ihita itunyonga. Iyo wicaranye n’abarimu bo muri ULK, usanga bijujuta bibaza impamvu batanga umusanzu abandi barimu badatanga mu bindi bigo. Bamwe mu barimu bafite Master degree bampishuriye ko bahembwa 300,000F bakabakata 40,000F y’umusanzu wa FPR buri kwezi, ariko akitwa irindi zina ku rupapuro uhemberwaho!
2. Abanyeshuri se bo byifashe bite?
Hafi y’abana bose biga muri za Kaminuza za Leta ni bene Ngofero, abana bose b’abategetsi uhereye kuri Kagame biga muri USA, Ubwongereza, Canada, Ubuhinde, Ubushinwa, muri Afrika nko muri Afrika y’Epfo na Senegal. Aba bose rero biga kuri Buruse ya Leta mu gihe abiga muri Kaminuza z’u Rwanda nka UNR i Butare na KIE, bagomba kwirwariza mu kubona ibyo kurya, aho kurara no kugura ibitabo. Gutsindwa rero murumva ko ari ibintu byoroshye mu gihe ujya kwiga utariye, niba wariye ukiga wibaza uko uri bwifate ugeze mu rugo, utibagiwe n’umukodesha w’inzu ubamo. Niyo mpamvu rero mwagiye mwumva abana bagiye biyahura muri KIE cyangwa muri rya shuri ry’Icungamutungo ry’i Mburabuturo.
Bamwe usanga bakora akazi ko gukora mu maresitora, cyangwa bakirirwa bashakisha hirya no hino mu mijyi uwabafasaha kubona ikiraka icyo aricyo cyose kugirango basunike iminsi. Byagiye bivugwa kenshi ko bamwe mu bakobwa ba za kaminuza zacu bajya i Kampala ku wa gatanu nimugoroba bakagaruka ku cyumeru. Ibi rero bikemezwa n’abantu b’i Kampala usanga baryongora bavuga ko week-end Rwandan experts bahenda! Iriya nyandiko ya Habimana James ivuga ubu buraya bw’abakobwa b’i Nyagatare iranyereka rero ko n’ahandi byavugwaga bishobora kuba aribyo.
3. Abakozi, abasoda na za maneko batanga urugero rubi
Agatsiko k’Abassajya karadukenesheje burundu , ubukungu dusigaranye ni uyu mubiri wacu !
Iyo umaze kwigisha isomo, ugaha abanyeshuri iminota mike yo kuganira nawe mu minota 15 bafite y’akaruhuko nyuma ya buri saha, bakubwira akari i Murori. Icyambere nuko usanga bose barihebye batazi impamvu bicaye imbere yawe kuko abababanjirije bose baba babuyera nta kazi. Nanone kandi ukumva undi ararikocoye ati “ Ese mwarimu ko uduhata cyane ngo twige uzi ko umuyobozi runaka afite impamyabushobozi yakoreye ijoro rimwe! Uzabaze Mitari ko adafite Bachelor Degree ya ULK atazi aho iherereye!” Ubwo nyine ubyita iby’abana ukikomereza isomo!
Ntawabura kuvuga ko abayobozi, abasoda , abapolisi, na za maneko batanga ingero mbi kugirango babone amanota batayakoreye: natanga urugero ruzwi muri Kaminuza ya Butare. Ni urugero rw’umunyeshuri wagiye agafata mémoire mw’isomero y’undi wari umaze imyaka 6 arangije akandukura inyuguti ku yindi, yarangiza akandika ku gifuniko izina rye. Ibyago bye rero, mémoire ye yahawe gusuzumwa, umwarimu wari warayoboye iyo yandukuwe. Umwarimu Gisaro yazanye muri départment izo mémoires zombi mpita nandikira, nk’umukuru w’agashami, Doyen na vice Recteur académique, nsaba ko uwo munyeshuri ahita yirukanwa. Ahubwo iyo ndeba nabi ninjye wagombaga kugenda, kuko abo bagabo bombi banyumvishaga ko ari ubwa mbere yiba, kuva yakwiga atigeze yiba agomba kubabarirwa akandika indi! Amaze kubona ko ahagaze bwuma yansanze mu biro ati “Mwari, washatse akazi. Uziko burya nkora muri Minaffetnkaba mpembwa umushahara nk’uwawe ntashyizemo za missions kandi ntararangiza Bachelor Degree!” Abarimu bagenda bahura n’ingero nk’izo ni benshi; messages nagiye nandikirwa n’abasirikare, abapolisi cyangwa se za maneko zakora igitabo!
Umwanzuro
Burya koko ngo umugani ugana akariho, iyi migani hari isomo yaduha mu bintu biriho bibera mu burezi bw’u Rwanda:
1. Iyo amagara atewe hejuru, buri wese asama aye;
2. Umuntu atungwa n’izo aragiye;
3. Umuntu yitabaza intwaro afite.
Nkaba mbona rero ibintu bigeze iwa Ndabaga. Niba abarimu biyemeje kwaka abanyeshuri amafranga n’igitsina, nzi ukuntu bari Inyangamugayo mu myaka 3 ishize mpavuye; ni ukuvuga ko bamaze kwiheba burundu, bakabona ko Leta yabakuyeho amaboko nta kindi, bikaganisha rero kuri uriya mugani wa mbere n’uwa kabiri iri hejuru! Ibi bikaba biteye agahinda ku babyeyi no ku banyarwanda bose muri rusange ! Aba bana nabo bemera kugura ibyo bagombye kubonera ubuntu, ni uko nta mwanya bafite wo guta biga wa mugani wabo ibintu bazi ko bitazabagirira akamaro.
Kubera rero ko mu Rwanda hari imvugo ya Diplomu kuri buri wese ( a degree for all”, bagomba gutanga ibyo bafite ngo babone icyo gipapuro gishakwa mu muryango nyarwanda kugirango werekane ko ukurikiza gahunda ya Leta.
Ibi rero bikaba byerekana ko Leta y’agatsiko ifite umugambi wo gukomeza kwikanyiza yiharira ibyiza by’igihugu mu gihe ihonyora rubanda rwa giseseka iruvutsa kubona uburezi bukwiye ngo ejo rutazahangana kw’isoko ry’akazi n’abana b’abasangirabyose bo mu kazu. Ntawashidikanya ko bariya bana b’agatsiko bariho bahabwa uburezi nyabwo aribo ejo bazaza bagasimbura ababyeyi babo mu myanya barimo igihe bazaba bagiye mu zabukuru cyangwa se bamwe bigiriye burundu mu bucuruzi. Mwarimu nawe kugirango ashobore kubaho, azakoresha inzira zishoboka zose ngo ashake icyatuma umuryango we uramuka aka wa mugani ngo umuntu atungwa n’izo aragiye! Aba rero bazaba babonye impapuro batakoreye, bazakomeza bifashishe intwaro bakoresheje bazibona kugirango babone akazi. Nguko uko ruswa izakura igasagamba, ejo n’ejobundi ugasanga igihugu kirayoborwa na za njiji zize!
Ndabona rero aho kwandagaza mwarimu bamuha urwamenyo mu binyamakuru, bareka kwica Gitera bagashaka ikibimutera!Abadepite n’Abasenateri, bashinzwe gukoma amashyi gusa, bahawe imishahara igereranyije, mwarimu kuva mu mashuri mato kugeza muri kaminuza yarya akaryama, agakora akazi ke neza. Erega burya ngo uvoma yanga avoma ibirohwa! Rwose gushyira abarimu mw’itangazamakuru uvuga ko ari abaryi ba ruswa ni ukunogora uwariho asamba, aho wamuhaye utuzi two kumuramira. Cyangwa se wasanga Leta y’agatsiko iriho itegura mu cyayenge umugambi wo kwikiza bamwe nk’uko bimenyerewe dore noneho ko yifitiye n’ikibazo cy’amafranga, maze bikitwa ko iriho irwanya ruswa mu burezi naho byahe byo kajya!
Imana ibarinde kandi mukomeze kuyisaba mushikamye igoboke u Rwanda.
NKUSI Joseph


text:
Musanze: Abafite ubumuga bw’uruhu rwera bavuwe uduheri twabateraga Kanseri
Abantu bafite ubumuga bw’uruhu mu Karere ka Musanze bagera kuri 47, bahawe amavuta y’uruhu, ingofero zibarinda izuba n’indorerwamo z’amaso, basuzumwa amaso, abandi bashiririzwa uduheri tuba ku ruhu rwabo, twajyaga tubabera intandaro yo gufatwa na Kanseri y’uruhu.
Ni igikorwa cyabereye mu bitaro bya Ruhengeri ku Cyumweru tariki 08 Kanama 2021, gitegurwa n’Umuryango Nyarwanda w’abafite ubumuga bw’uruhu rwera mu Rwanda (Rwanda Albinism Network), ku nkunga y’umuryango ‘Health Alert Volunteers’ ufatanyije n’ikigo cy’igihugu cy’ubuzima (RBC).
Byari ibyishimo bikomeye ku baturage bafite ubumuga bw’uruhu rwera, nyuma yo guhabwa iyo serivisi, aho bashimira Leta bemeza ko ikora ibishoboka byose, kugira ngo bagire ubuzima bwiza.
Ngo Leta yabanje kubegereza amavuta y’uruhu, aho bayasanga mu bigo nderabuzima bibegereye ku giciro gito, nyuma y’uko bemerewe kuyahabwa kuri mituweri, agacupa kava ku mafaranga ibihumbi 13 kagera ku mafaranga 200 gusa.
Ubu bakaba bishimira uburyo Leta ikomeje no kubafasha ku kibazo cy’amaso, aho bakomeje gusuzumwa ndetse n’ukeneye indorerwamo akazihabwa nta kiguzi, hakiyongeraho no kuba ikibazo cy’uduheri tuboneka ku ruhu rwabo twabatezaga ibibazo bya Kanseri, natwo twabonewe umuti baca ukubiri no kwandura iyo ndwara, hiyongeraho no kurindwa akato bahoze bahabwa, nk’uko abenshi muri bo babigaragarije Kigali Today.
Umukecuru w’imyaka 68 witwa Nyirabikari Sphora uvuga ko mu bana bane yabyaye umwe ari we wavutse adafite ubumuga bw’uruhu, na we ubwe yashakanye n’umugabo ufite ubwo bumuga yaganiye na Kigali Today.
Agira ati “Navukanye ubumuga bw’uruhu rwera, bampaye akato birandenga, aho nyuze hose abantu bakanyirukaho ngo dore Nyamweru, ngo dore umuzungu wabuze icyayi, ugasanga n’abo unyuzeho bahinga barahagaze barakurebye, ariko ubu nta muntu wishimye nkanjye. Leta yaradushyigikiye cyane nta muzungu nta mwirabura, urinjira mu biro by’umuyobozi bakakwakira nk’uko bakira abandi, turashimira Perezida wa Repubulika Paul Kagame yadukuye ahakomeye”.
Arongera ati “Igikorwa cy’uyu munsi cyo ni rurangiza, utu duheri turi ku mubiri w’abana banjye bambwiraga ko dutera kanseri, nahoranaga ubwoba ariko badushiririje Kanseri igiye kuba amateka kuri twe, nanjye bagiye kumpima amaso, bapime n’utu duheri dutera kanseri batuvure, ni basanga amaso afite ikibazo barampa n’amarinete, ubu ndanezerewe cyane”.
Karekezi Olivier ati “Bampimye amaso, bamvuye n’uduheri nari mfite ku ruhu, ubu kanseri ibaye amateka kuri njye, barampa n’andi marinete ayo nari mfite amaze gusaza, Leta yacu turayishima cyane uburyo ikomeje kutwitaho”.
Ni igikorwa kirimo gukorerwa mu bitaro bya Ruhengeri, hitabira abafite ubumuga bw’uruhu mu Karere ka Musanze, aho iyo gahunda iteganywa kuzagezwa mu gihugu hose.
Icyo gikorwa cyatewe inkunga n’umuryango Health Alert Volunteers, ku bufatanye na Minisiteri y’Ubuzima n’umuryango Nyarwanda w’abafite ubumuga bw’uruhu (Rwanda Albinism Network), gitegurwa mu rwego rwo kurinda abafite ubumuga bw’uruhu indwara zinyuranye by’umwihariko Kanseri, nk’uko Kigali Today yabitangarijwe na James Mugume Uyobora Health Alert Volunteers.
Yagize ati “Ni umuryango ukorera mu Karere ka Kicukiro, ariko tukaba dufite ibikorwa binyuranye hirya no hino mu gihugu, aho dusanzwe dufasha abo baturage, byibura tukaba tuza buri mezi atatu, dutanga serivisi zirimo gusuzuma amaso tunatwika amaserire ashobora gutera kanseri y’uruhu twifashishije umuti wabugenewe witwa Liquid an electrogen, iyo dutwitse izo serire hari igihe zihagararira ahongaho ntizikomeze kuvamo kanseri”.
Uwo muyobozi avuga ko n’ubwo iyo serivisi ihenda cyane, ariko bo biyemeje kuyitangira ku buntu, mu rwego rwo gufasha Abanyarwanda kurushaho kugira ubuzima bwiza, yizeza abaturage kuzajya babasura buri mezi atatu mu kureba niba iyo serivisi barimo guhabwa iri kubafasha uko bikwiye.
Ni igikorwa cyashimishije Uwimana Fikiri Jayden, Umuyobozi wa Rwanda Albinism Network, uvuga ko kwegereza abafite ubumuga bw’uruhu iyo serivisi, ari kimwe mu byerekana ko bitaweho, ashimishwa kandi n’uko bakomeje gukorerwa iyo serivise kandi bahabwa n’ibikoresho binyuranye ku buntu.
Avuga ko umubano bafitanye n’umuryango Health Alert Volunteers, ukomeje guteza imbere ubuzima bw’abafite ubumuga bw’uruhu nyuma y’ibikorwa binyuranye bakomeje gukorana bifasha abafite ubumuga bw’uruhu kubaho neza.
Ati “Iki gikorwa ntabwo ari ubwa mbere gikozwe, ariko gifite byinshi gisobanuye, nk’ubu abafite ubumuga bw’uruhu rwera barimo gusuzumwa amaso, ubundi tugira ibibazo by’amaso aho bitoroshye kureba mu ntera ya kure. Iyo badufashije izo ndorerwamo ku buntu kandi zisanzwe zihenze, baba batabaye benshi, reba nk’ubu bazanye amavuta ahagije y’uruhu, reba abafite uduheri dutera kanseri bavuwe turashiririzwa hakorwa n’ibindi binyuranye”.
Uretse abo bagenerwabikorwa, iyo serivisi yashimwe n’ubuyobozi buhagarariye abafite ubumuga mu Karere ka Musanze, hakemurwa ibibazo by’abafite ubumuga nk’uko bivugwa na Uwitonze Heslon, Umukozi w’Akarere ka Musanze ushinzwe abantu bafite ubumuga.
Yagize ati “Aba bafatanyabikorwa turabashimiye, ni ubufasha bukomeye ku rwego rw’akarere, aho dufite ibyiciro bitandukanye bw’abantu bafite ubumuga kandi bose tugomba kubafasha, urumva ibyiciro byose biba bikeneye ubufasha kandi ubushobozi bw’akarere ni buke. Nk’aba bafite ubumuga bw’uruhu hari hashize imyaka ibiri tubafashaije, ariko kuba aba bafatanyabikorwa batanze izo serivisi, bifashije akarere cyane”.
Kugeza ubu mu Karere ka Musanze harabarurwa abasaga 50 bafite ubumuga bw’uruhu, aho bitabwaho bahabwa serivisi yo gusuzuma amaso, gutwika uduheri dutera kanseri, bahabwa n’ibikoresho binyuranye birimo indorerwamo z’amaso, amavuta y’uruhu, ingofero, n’ibindi.


text:
INYIGISHO YO KU CYUMWERU CYA 19 GISANZWE C. Ku wa 11 kanama 2019
Amasomo: Buh 18,6-9; Heb 11,1-2.8-19; Lk12,32-48
Amasomo matagatifu yo kuri iki cyumweru araturarikira kuzirikana ku ngingo yo kuba maso, akadushishikariza kuzirikana ku gutegereza Nyagasani. Hanze aha ngaha kuhaba, bisaba kuba maso. Ikintu cyose wakora utabanje kuba maso, ntacyo waza kuronka. Umucuruzi kugira ngo agire icyo ageraho, asabwa kuba maso. Umuhinzi ni uko. Umunyeshuri kugira ngo azatsinde ikizamini cya mwarimu, bimusaba kuba maso mu gihe cy’amasomo. Ahari hari uwambaza ati: “Ese kuba maso uvuga aho ntibyaba ari ukutigera umuntu agoheka na rimwe?”. Oya si ibyo kuko icyo gihe byaba ari uburwayi. Hari undi wakwibaza ati: “Ese aho kuba maso ntibyaba ari ukugira amaso manini cyane?”. Oya si ibyo kuko icyo gihe na byo byaba bibaye inenge. Kuba maso mvuga, ni bimwe twita kureba kure. Ni ukugira ubushishozi. Ni ukugira ubuhanga. Burya n’abakristu dusabwa kuba maso. Nk’uko izina ryacu ribivuga turi aba Kristu. Uwo Kristu n’ubwo yagiye mu ijuru ariko azagarukana ikuzo. Nyamara naza azadutungura. Ni yo mpamvu tugomba kumutegereza turi maso, dusenga kandi dukora ibyo dushinzwe gukora.
- Imana ni yo mugenga w’amateka
Isomo rya mbere ryatubwiye ibikorwa by’Imana irokora kandi igacungura umuryango wayo. Ikawukura mu mwijima ikawujyana mu rumuri. Isomo twazirikanye ryo mu gitabo cy’ubuhanga riratureba by’umwihariko twe tujya dushidikanya mu kwemera, rikatwibutsa ko Imana ari yo mugenga w’amateka yacu. Mu kutwibutsa ibitangaza Imana yakoze mu bihe bya kera, Nyagasani muri iri somo arashaka gukangura ukwizera kwacu.
Kugira ngo tubashe kumva neza isomo rya mbere ryo kuri iki cyumweru, ni ngombwa kwiyibutsa amateka Abayisraheli bari barimo mu gihe bari abacakara mu Misiri. Imana ikabambutsa inyanja bagana ubwigenge, bagakora Pasika. Pasika ubundi ni uko guhita, ukava mu rupfu ukagana mu buzima. Dufite rero icyo duhuriraho na bariya Bayisraheli: bakijijwe ubucakara, bava mu gihugu cyabagize abacakara. Ukuboko kw’Imana kwarabigaragarije. Imana natwe ihora itwigaragariza. Nk’uko maze kubivuga, iri somo rije guha igisubizo abemera bari baguye mu gishuko cyo gushidikanya. Baributswa ibitangaza byose Imana yabakoreye mu bihe bya kera, kugira ngo bongere kugira ukwizera. Abemera nta na rimwe bagomba guta icyerekezo n’intego y’ubuzima bwabo. Ubuzima bwabo bagomba guhora babutura Imana. Ni bwo no mu bibagora bazarangiza bavanye ibyishimo mu Mana, bagatsinda ubwoba, ubuzima bugatsinda urupfu.
2.Ukwemera ni ishingiro ry’ibyo twizeye
Ibaruwa yandikiwe Abahebureyi twasomye mu isomo rya kabiri yatwigaragarije nk’igisingizo kirata ukwemera kw’abakurambere. Babaye intangarugero mu kwemera. Ukwemera kwababereye uburyo bwo gutunga ibyo bizeye, uburyo bwo kumenya icyo batabonesha amaso. Abrahamu na Sara twumvise babaye intangarugero mu kwemera, bemera ko Imana ishobora byose, ishobora guhindura amateka ya muntu atari meza ikayagira meza. Abantu b’intangarugero muri Israheli bakoreshwaga n’ukwemera, bityo bategurira amaza ya Kristu. Hamwe na Kristu udufasha, natwe turi abagenzi bagana igihugu cy’isezerano. We ubwe yatubwiye ko ari Inzira, Ukuri n’ubugingo. “Nta we ugera kuri Data atamunyuzeho”. Ngiyo inkuru nziza igomba kubyutsa ukwemera kwacu mu ngorane duhura na zo muri uru rugendo rugana Imana.
3.Nimube maso
Mu Ivanjili yo kuri iki cyumweru, Yezu aradusaba kuba maso no kuba indahemuka. Isaha y’Imana ntabwo tuyizi, ibyo bikaba bigomba gutuma duhora turi maso. Aratsindagira ibintu bitatu byagombye kuturanga: kuba maso, kwitegura no gukorera cyangwa gufasha abandi. Luka yanditse Ivanjili mu gihe hari abantu bari bamaze kurambirwa gutegereza amaza y’Umucunguzi. Bari barumvise ko Nyagasani azaza mu ikuzo kubajyana mu Ngoma ye, nyamara imyaka yari ishize ntacyo babonye, bakibaza niba baba batarabeshywe.
Aha rero ni bwo bagombaga kongera kumva igisubizo cya Yezu, kandi tukaba dukwiye kubyumva neza muri iki gihe: « Nimube maso ». Tugomba kuba maso tukitondera ibyo tuvuga, indoro yacu, ibyo dukora buri gihe. Uri maso ni utarangariye mu by’isi, agashishikazwa no gukora ugushaka kw’Imana.
4.Umwana w’umuntu azaza mu gihe mudakeka
Ni byo koko, nta muntu n’umwe uzi umunsi cyangwa isaha azavira kuri iyi si. Nta n’umwe uzi isaha Nyagasani azamwimuriraho amuvana kuri iyi si amujyana ahandi. Icyo tuzi neza cyo, ni uko iyi si dutuyeho, igihe kizagera tukayivaho tukimurirwa ahandi. Tuzajya he rero? Inshuti z’icyaha zizagira umwanya wazo, n’incuti z’ubutungane zigire umwanya wazo. Imana ishaka kubana natwe iteka ryose, Imana ishaka kubana na twe igihe cyose. Icyo dusabwa rero ni ukuba maso, buri wese akora neza inshingano ze, azirikana ko igihe Nyagasani azazira azabazwa uburyo yakoze ibyo yari ashinzwe n’uburyo yitaye ku bo yari ashinzwe. Ikibazo ntabwo ari icyo kumenya igihe Nyagasani azazira, ahubwo buri wese yibaze uburyo yiteguye amaza ye, kandi yiteguye kumumurikira ibyo yashinzwe gukora hano ku isi. Ngo uwahawe byinshi azabazwa byinshi. Nimube maso kuko Umwana w’umuntu azaza mu gihe mudakeka! Twirinde kandi abahanuzi b’ibinyoma bihimbira amatariki, ahubwo duharanire guhorana amatara yaka, bivuze ngo duhorane imitima icyeye. Guhorana umutima ucyeye ni ukuzibukira icyaha, ni ko kuba maso.
Yezu yatanze urugero rw’umujura. Yagize ati: “Musanzwe mubizi : iyaba nyir’urugo yamenyaga igihe umujura azazira, ntiyareka bamupfumurira inzu”. Twese turabizi, nta muntu n’umwe umenya igihe umujura azira kuko ndetse umujura aza cya gihe tudakeka, cya gihe abantu baba batwawe n’agatotsi. Ngo n’Umwana w’umuntu ni ko azatungurana.
Yezu asaba abigishwa be kuba maso, mbere na mbere yabasabye kudatwarwa n’ibintu kuko azi neza ko ari byo bikunze kudutwara uruhu n’uruhande ku buryo ndetse n’uwabishyikiriye aba yumva yarageze iyo ajya. Yagize ati: “Nimugurishe ibyo mutunze mubifashihse abakene. Nimwishakire impago zidasaza n’ubukungu butazashira bwo mu ijuru, aho umujura atagera n’aho imungu itonona”. Ni aha buri wese muri twe ngo yibaze uko ari bushyire mu bikorwa iyi nyigisho ya Yezu: Ese jyewe uyu munsi ni iki nza kugurisha muri bya bindi byose bimbuza kubona Yezu? Ese jyewe ni iki nza guha wa mukene duturanye? Wa mukene tuza guhura? Turabizi neza ko kuri wa munsi wa nyuma tuzakirwa n’indushyi tuzaba twaragobotse.
Mu kuba maso rero natwe turasabwa umwitozo utoroshye wo kwihambura ku bintu, ku mafaranga. Ngira ngo mwese muzi inyota tuyagirira, muzi ukuntu adutwara uruhu n’uruhande maze bigatuma twibagirwa Yezu. Ese ubundi hari umuntu waba uzi umubare w’amafaranga menshi ari angahe maze ngo tuzajye tuyashaka bityo uyagezeho yicare yiruhukire? Kuko muzarebe iteka ari umukene ararira, ari umukire akarira. Nta muntu n’umwe ujya wemera ko afite amafaranga. Iteka muntu aba yumva ibyo afite byakwiyongera. Burya inyota y’ibintu, y’amafaranga ntiteze gushira. Nta muntu n’umwe ushobora kuyitumara usibye Yezu wenyine. Uwahuye na we yemera guhara byose kubera Ingoma y’ijuru n’abavandimwe.
5.Nimukenyere kandi muhorane amatara yaka
Yezu ati: « Mukenyere ! ». Gukenyera ni ukwitegura gutera intambwe tugana imbere kugira ngo tuve mu bintu by’akamenyero. Akenshi igishuko tugira kikaduheza inyuma mu bukristu bwacu ni ukuvuga ngo: « Byamye bikorwa gutya ». Tugomba kwemerera Roho Mutagatifu akadufasha kugira umutima wagutse. Papa Fransisko ni we ugira ati: « Nimugere ku mpera z’isi, “dans les peripheries”, haba mu bushomeri, mu bwigunge, mu barwayi batereranywe n’imiryango yabo, mu bafite ibibazo bitandukanye. Dukenyere twitegure kubafasha, ari na cyo cya gatatu Yezu yatwibukije: Nimugenze nk’abantu bategereje Shebuja, bari mu gutunganya umurimo wabo.
Gukorera abandi bitandukanye no kubategeka. Twibuke urugero Yezu yahaye abigishwa be ku wa kane mutagatifu: yapfukamye imbere yabo kugira ngo aboze ibirenge. Yahoraga ahakanira abashakaga kumugira umwami wa hano ku isi. Aratwigisha ko gukorera abandi atari ugufata umwanya wabo, atari ugufata icyemezo mu mwanya wabo. Iki kintu ni ingenzi mu miryango yacu, mu mashyirahamwe yacu, mu kazi dukora. Kenshi dutekereza ko hari icyo turusha abandi, tugashaka kubagiraho ububasha. Umugaragu w’indahemuka ntabwo ari wa wundi wiyerekana, ahubwo ni uwicisha bugufi ngo n’undi agaragare. Natwe rero twihatire kuba indahemuka: Indahemuka mu bintu bito bya buri munsi, mu bishuko, mu rugo, mu bukristu no mu byacu bwite.
Ikindi dusabwa muri kwa kuba maso ni ukugira ukwemera kubera ko aho tugana tutahabonesha amaso yacu y’umubiri. Ibaruwa yandikiwe Abahebureyi yabitubwiye igira iti: “Ukwemera ni ishingiro ry’ibyo twizeye, kukatubera n’icyemezo cy’ibitagaragara”. Banaduhaye ingero z’abantu baranzwe n’ukwemera kutajegajega, ba bandi bemeye maze bikabaviramo umukiro. Batubwiye Abrahamu wumviye Imana maze akagenda agana igihugu atazi. Batubwiye Sara wahawe ubushobozi bwo gusama inda kandi yari ageze mu za bukuru. Kuba maso, bijyana no kugira ukwemera.
Bakristu bavandimwe ntabwo tugomba kwicara ngo tugereke akaguru ku kandi nk’abageze iyo bajya, kuko hano ku isi tukiri mu rugendo. Ni ibyo ibaruwa yandikiwe Abahebureyi yatubwiraga ku basokuruza bacu igira iti: “Abo bose bapfanye ukwemera, na none bataragera ku byiza basezeranyijwe, ariko basa n’ababirabukwa babiramukiriza kure, bahamya ko ari abagenzi n’abashyitsi kuri iyi si. Abavuga batyo baragaragaza rwose ko bari mu gushakashaka igihugu cy’iwabo nyakuri; kuko iyo baza kuba bakumbuye icyo baturutsemo, bari bagifite umwanya uhagije wo gusubirayo”.
Bakristu bavandimwe, kuri iki cyumweru turasabwa kuba maso kuko tutazi umunsi n’isaha Nyagasani azazira ndetse azanaza n’igihe tudakeka. Muri uko kuba maso turasabwa kurangwa n’urukundo rwa kivandimwe, cyane cyane dufasha abatishoboye. Muri uko kuba maso turasabwa kandi no kurangwa n’ukwemera.
Ukaristiya iduhuza ku buryo bwuzuye n’Imana iduhuriza ku meza yayo, Nyagasani adusezeranya ibyishimo n’urumuri iruhande rwe. Tumusabe aduhe kuba maso mu kwizera, twakira urumuri rwa Roho Mutagatifu. Ni bwo amaza ye atazadutungura, ahubwo akazatubera ihirwe ridashira.
Umubyeyi Bikira Mariya, we uhora utubwira ati: “Nimwicuze!, Nimwicuze!, Nimwicuze! Inzira zikigendwa” adusabire.
Padiri Niyonsenga Théophile


text:
Ikigo cy’Igihugu Gishinzwe Guteza Imbere Imyuga n’Ubumenyingiro, Rwanda TVET Board (RTB), kivuga ko kigiye kujya giha impamyabushobozi abatarize imyuga mu mashuri, ariko bamaze igihe bayikora mu kurushaho kubafasha gupiganwa ku isoko ry’umurimo.
U Rwanda ni Igihugu gishyize imbaraga mu kwigisha imyuga n’ubumenyingiro hagamijwe guhangana n’ikibazo cy’ubushomeri mu gihugu.
Abakora imyuga batarayize bavuga ko bahawe impamyabushobozi yerekana ko bafite ubumenyi, byazajya bibafasha mu guhatana ku ruhando mpuzamahanga.
Icyakora bifuza ko bazajya bahabwa amahugurwa mato mbere yo guhabwa izo mpamyabumenyi.
Zimwe mu mbogamizi bahura na zo ni uko kuba nta kigaragaza ko ibyo bakora babizi, bituma babura amahirwe yo kuba babona imirimo ibateza imbere.
Ingabire ukora umwuga wo kubaza mu gakiriro ka Gisozi yagize ati “Byarushaho kuba byiza, kuko hanze hari abaturusha ubumenyi, byanadufasha gupiganwa ku ruhando mpuzamahanga, bakaduha n’amahugurwa atwongerera ubumenyi bwadufasha mu gukomeza kunoza akazi kacu. Gusa imbogamizi dukunze guhura na zo kuko tutize ibijyanye n’imyuga ku isoko ry’umurimo, turitinya cyane kuko tuba twarize imyuga tubirebeye ku bandi tutaragiye mu ishuri.”
Niyomugabo Savere ukora utubati, ameza na Garde Robe mu Gakiriro ka Gisozi ati “Abenshi muri iri soko ntibakora ibyo bize, baraza bakarebera ku bandi bakabimenya, ariko nta cyangombwa cyemeza ko ibyo bakora babizi. Bahawe impamyabushobozi byaba ari byiza, byarinda kwakundi ubona umurimo ukora umukoresha yakubaza impamyabumenyi, iyo uyibuze ubona batakwizeye neza hakabamo gucika integer. Iyo hajemo kuvuga ngo ntiwabyize urabizi biba imbogamizi ikomeye.”
Ikigo cy’Igihugu Gishinzwe Guteza Imbere Imyuga n’Ubumenyingiro, Rwanda TVET Board (RTB), Paul Umukunzi, avuga ko bagiye kujya baha abatarize imyuga n’ubumenyingiro impamyabushobozi igaragaza ubumenyi bafite, mu rwego rwo kubafasha gupiganwa ku isoko ry’umurimo.
Yagize ati“Dufite urubyiruko rwinshi rwigiye ku murimo rutageze mu mashuri. Icyo tugiye gukora ni ukubaha impamyabushobozi yerekana ko ubwo bumenyi babufite. Si mu Rwanda gusa no hanze barabikora, aho abantu bigiye ku murimo batagiye mu ishuri tubaha ibizamini bakatwereka icyo bazi, noneho tubahe urupapuri urupapuro rwerekana ko ubwo bushobozi babufite. Bito noneho bagire amhirwe yo kujya ku isoko ry’umurimo, no guhangana n’abandi baturutse mu mashuri atandukanye.”
Leta y’u Rwanda ivuga ko ifite intego ko nibura mu mwaka wa 2024 abiga imyuga mu Rwanda, bazaba bageze kuri 60% bavuye kuri 31% .
AGAHOZO Amiella


text:
Nyaruguru: Icyo abaturage bifuza kuri Meya uzabayobora muri Manda ikurikira
N’ubwo hasigaye iminsi micye ngo Manda y’abayobozi b’uturere mu Rwanda irangire, bamwe mubaturage bo mu karere ka Nyaruguru, hari byinshi bishimira bagezeho, birimo kwegerwa n’abayobozi no kugezwaho iterambere, ariko bagasaba ko umuyobozi uzabayobora muri Manda ikurikira yazita by’umwihariko ku bibazo birimo iby’amazi n’umuriro.
Nyaruguru ni kamwe mu turere two mu ntara y’amajyepfo, mu myaka yashize kigeze kugira abaturage benshi bakennye cyane, aho ibipimo byerekana ko mu mwaka wa 2006, abaturage bari ku kukigereranyo cya 85% bari munsi y’umurongo w’ubukene.
Naho mu mwaka wa 2011 ari nabwo Meya Francois Habitegeko, ugiye gusoza iyi Manda, yatangiraga kuyobora aka karere abaturage bari munsi y’umurongo w’ubukene bari bageze ku kigero cya 61%.
N’ubwo hari byinshi bigaragararira amaso byakozwe muri Nyaruguru, ndetse n’abatari bacye bava mubukene nk’uko babyivugira mu buhamya bwabo, ntibisobanura ko nta bindi bibazo bishobora gukumira iterambere ry’abatuye aka karere bititaweho.
Bamwe mubaganiriye na IGIHE bishimira ibyo bagezeho, ariko bagasaba ko ibibazo by’amazi n’umuriro, abazayobora manda ikurikira bazabyitaho by’umwihariko.
Martha Mushimiyimana wo mu murenge wa Kivu ati “Icyo nishimira cyane ni uko batwigishije kurya ifi tuyiroboye, ubu narabimenye, ubu nta mpamvu yo gusubira inyuma ahubwo ngomba kujya mbere”.
Ndagijima utuye mu murenge wa Rusenge ati “Twageze kuri byinshi, ariko umuyobozi mushya bazaduha azashyire ingufu ku kibazo cy’amazi n’umuriro, kuko ahenshi tubirebesha amaso gusa”.
Kubwa Meya Francois Habitegeko ugiye gusoza Manda ye, mu kiganiro aheruka kugirana n’abanyamakuru, yatangaje ko igabanyuka ry’ubukene mu baturage ari kimwe mu byo yishimira, kuko umwaka wa 2015 warangiye abari munsi y’umurongo w’ubukene bari kukigero cya 47%.
Meya Habitegeko yagize ati “Icya mbere nishimira ni uburyo ikigo cya ikigo cya Statistique ugenda kikakwereka ngo umuturage wo muri Nyaruguru yavuye mu bukene, ni ibintu bishimishije kuko ntibyikoze, byavuye mu mabaraga zacu n’abaturage bacu”
Mu bindi umuyobozi w’akarere ka Nyaruguru yishimira byagezweho ni uburyo imyumvire y’abaturage yazamutse. Ati“Ikindi kinshimisha ni uburyo abaturage bacu bazamuwe imyumvire, abantu bamwe baravugaga ngo Nyaruguru ifite ubutaka busharira, abaturage baho ntibumva, ibyo byrahindutse, kuko byari urucantege tugitangira iyi Manda”
Ubuyobozi bw’akarere ka Nyaruguru bwihaye intego ko mu mwaka wa 2018, abari munsi y’umurongo w’ubukene bazaba baragabanyutse bakagera ku kigero cya 30%.
Meya Habitegeko yemeza ko kubigeraho byoroshye kuko ibikorwa remezo byinshi by’ibanze byatangiye kugera kubaturage, kandi imyumvire ya benshi bibwiraga iterambere ridashoboka yahindutse.
Prudence Kwizera, IGIHE Ltd


text:
Imashini Ya Kawa Igisubizo cyiza kubakunzi ba kawa bashaka uburambe bwa espresso yabataliyani murugo. Gukoraho kwifashisha ukoresha interineti hamwe nibitekerezo bya acoustic bifite amahitamo ane hamwe nubushyuhe bwo kongera ubushyuhe butanga umudozi wakoze uburambe kuri buri buryohe cyangwa ibihe. Imashini yerekana amazi yabuze, igikapu cyuzuye cyangwa ibikenewe kumanuka binyuze mumashusho yinyongera amurika kandi tray tray irashobora guhinduka byoroshye. Igishushanyo hamwe numwuka wacyo ufunguye, kugaragara neza hamwe nibisobanuro birambuye ni ihindagurika ryururimi rwashizweho na Lavazza.
Izina ry'umushinga : Lavazza Idola, Izina ryabashushanya : Florian Seidl, Izina ry'abakiriya : Lavazza.
Igishushanyo kidasanzwe nuwatsindiye igihembo cya platine mugikinisho, imikino nibirori byo gushushanya ibicuruzwa. Ugomba rwose kubona ibihembo bya platine byegukana ibishushanyo mbonera bya portfolio kugirango umenye ibindi bikinisho byinshi bishya, bishya, byumwimerere kandi bihanga igikinisho, imikino nibikorwa byo gushushanya.


text:
Urubyiruko rw’abakorerabushake rwahaye inka umuryango w’uwaguye ku rugamba rwo kubohora igihugu
Urubyiruko rw’abakorerabushake rwo mu Karere ka Kicukiro rwahaye inka Furaha Jolie, wabuze umugabo witabye Imana aguye ku rugamba rwo kubohora igihugu, iyo bise inka y’Ubumanzi.
Uwizeyimana Eric, umuhuzabikorwa w’urubyiruko rukorera mu Karere ka Kicukiro aganira na Kigali Today yavuze ko ari igikorwa ngarukamwaka kuva muri 2013 urwo rwego rwajyaho, aho bagira ukwezi ko gukora ibikorwa ngarukamwaka by’ubwitange bigahurirana n’itariki ya 01 Ukwakira 2021, hizihizwa umunsi wo gukunda igihugu.
Akomeza agira inama urubyiruko yo gukomeza gusigasira igihango, rutera intambwe mu ya bakuru barwo babohoye igihugu.
Furaha wahawe iyo nka yashimiye Nyakubahwa Perezida wa Repubulika y’u Rwanda, Paul Kagame, ndetse na Komisiyo ishinzwe gusubiza mu buzima busanzwe Ingabo zavuye ku rugerero, yo yamwubakiye inzu ndetse akaba yaramaze kugarura ikizere cy’ubuzima.
Mu Kwizihiza uwo munsi, Hon Izabiriza Mediatrice na we wawitabiriye, yatanze ikiganiro cyibanze ku nsanganyamatsiko igira iti "Umuco w’ubwitange mu murage w’ubudaheranwa", aho yasabye urubyiruko gukomeza kwitanga mu bikorwa by’iterambere ry’igihugu rukagera ikirenge mu cy’abitanze bakabohora igihugu.
Kwizihiza umunsi wo gukunda igihugu ku rwego rw’Akarere ka Kicukiro byabereye mu Mudugudu w’icyitegererezo wa Ayabaraya mu Murenge wa Masaka, bihurirana no gutangiza ukwezi kwahariwe ibikorwa by’ubukorerabushake n’ukwezi kwahariwe kuzirikana ubumwe n’ubwiyunge.
Inka urwo rubyiruko rwahaye Furaha ifite agaciro k’ibihumbi 700 by’Amafaranga y’u Rwanda, bakaba ndetse bishyuriye ubwisungane mu kwivuza abantu 166, buhagaze ibihumbi 500.000Frw.
Reba uko iki gikorwa cyagenze muri iyi video:
Ibitekerezo ( 3 )
Mwarakoze nkotanyi mwitamgiye urwababyaye mukitanga mutizigama mukasiga ubuzima muharanira ko abato bazabyiryuka bazaba mu gihugu cyiza mwifuzaga imbaraga z’igihugu zubaka vuba nkurubyiruko tugomba gusigasira ibyiza mwaharaniye tubizeza ko tutazihanganira uwatoba cyangwa ngo akinire mu byuya mwavuye mubohora igihugu abakorerabushake ubuziraherezo mu musemburo wimpinduka zicyiza
Nibyiza kd nibyigikundiro nibyo tutarakora tuzabikora gukundigihungu nihamye Kandi dukomeyeho.
Gukomeza kuzirikana abitanze bakabohora u Rwanda bituma nkomeza kumva ko mfite inshingano zo kurinda ibyagezweho nkaharanira no gukora ibyiza bituma dusigasira ibyagezweho no guhanga ibishya tugamije guhindura imibereho y’umuturage ika myiza kurushaho twubaka u Rwanda na Afurika twifuza.
Tuzirikane intwari zitangiye u Rwanda.


text:
Guverinoma y’u Rwanda yazamuye umushahara wa mwarimu, inatera inkunga koperative Umwalimu Sacco igera kuri miliyari eshanu mu rwego rwo guteza imbere imibereho ya mwarimu n’ireme ry’uburezi muri rusange.
Ibi bikaba bikozwe nyuma y’igihe abarimu bataka ko umushahara bahembwa ari iyanga.
Itangazo ryarutse muri Minisiteri y’Uburezi rivuga ko :
“Minisiteri y’Uburezi yishimiye kumenyesha Abanyarwanda ko Inama y’Abaminisitiri yateranye ku wa 29 Nyakanga 2022, yaganiriye ku iterambere ry’imibereho y’umwarimu, uburyo bwo gukomeza gushyigikira Ikigega cya Koperative Umwarimu SACCO no guteza imbere ireme ry’uburezi mu mashuri y’uburezi bw’ibanze, tekinike, imyuga n’ubumenyingiro, mu bigo by’amashuri ya Leta n’afatanya na Leta ku bw’amasezerano; bityo ifata ibyemezo bikurikira:
1. Gushyira mu kigega cya Koperative Umwarimu SACCO amafaranga miliyari eshanu y’amanyarwanda (5.000.000.000 FRW) mu rwego rwo kucyongerera ubushobozi bwo kurushaho gutanga inguzanyo ku mwarimu
2. Kongera imishahara y’abarimu ku buryo bukurikira:
i. Umwarimu ukorera kandi agahemberwa ku mpamyabumenyi y’amashuri yisumbuye – A2 (aba barimu bose hamwe ni 68.207) yongerewe 88% by’umushahara utahanwa w’umutangizi cyangwa 50.849 FRW;
Umwarimu ukorera kandi agahemberwa ku mpamyabumenyi y’icyiciro cya mbere cya Kaminuza – A1 (aba barimu bose hamwe ni 12.214) yongerewe 40% by’umushahara utahanwa w’umutangizi cyangwa 54.916 FRW; il. Umwarimu ukorera kandi agahemberwa ku mpamyabumenyi y’icyiciro cya kabiri cya Kaminuza – A0 (aba barimu bose hamwe ni 17.547) yongerewe 40% by’umushahara utahanwa w’umutangizi cyangwa 70.195 FRW.
3. Hongerewe kandi umushahara w’abayobozi b’amashuri, abayobozi bungirije n’abandi bakozi bo mu bigo by’amashuri ya Leta n’afatanya na Leta ku bw’amasezerano.
Ibi byemezo biratangira gushyirwa mu bikorwa mu guhemba umushahara w’ukwezi kwa Kanama 2022.”
iriba.news@gmail.com


text:
Umuti urava he? nkulikije imyaka ishize yose ubwicanyi ndengakamere bukorwa na Leta ya FPR mu gihugu cyacu binteye kwibaza byinshi! Ese ukuri kwambaye ubusa ku maherere yagwiriye u Rwanda kuzashyirwa ahagaragara ryari ko hari abanyarwanda benshi banyotewe nakwo! aliko bakaba bategereje urwinyagambuliro! ko bamwe mu bakagombye gutanga ubufasha mu kugaragaza ukwo kuri ari bamwe mu bari ku ngoma ya prezida Kagame byongeye akaba anababereye ku isonga kandi bigaragara ko ari umwe mu bayobozi bamaze gukora amabi menshi mu kinyejana cya 20? mwibaze namwe abantu amaze kwisasira ngo arikanga ko bamurwanya kandi inyota ye ikaba idashira!bityo ubumwe n’ubwiyunge mu banyarwanda bikaba biri kure nk’ukwezi!
Banyarwanda banyarwandakazi, mu gihe cyose agatsiko kayoboye u Rwanda kataraseswa tubyumve neza ko ntakuri nyako kuzigera kujya ahagaragara ku buryo bwimitse dushobora kuzaciramo amarenga abadukomokaho, nibura bakazajya bandika bati’’ Habayeho’’. Niyo mpamvu igihugu cyacu kidashobora gukira ibikomere gifite mu gihe banyiri ubwite bagize uruhare muli ayo mabi yose bakiyoboye u Rwanda! na nubu bakirangwa n’iyicarubozo ry’agateka ka muntu ku rwego mpuzamahanga. Ku bwa Prezida Kagame na FPR bo bakaba babibonamo impinduka ku mateka y’igihugu cyacu bemeza ko ari impinduramatwara, bakirengagiza ko amateka ari ibyabayeho, ibiriho n’ibikorwa ubu byose aribyo ndorerwamo yo kubaka igihugu mu kazoza.
Banyarwanda banyarwandakazi, ngerageje gutanga urugero! ubu umurambo wa Prezida wa 1 w’u Rwanda nyakwigendera Dominique Mbonyumutwa, FPR na Kagame bashinyaguriye bawutaburura aho wari ushyinguye mu cyahoze ari stade ya Gitarama byazasibangana mu mitwe y’abanyarwanda bite? ibyo byose FPR igomba kumenya ko ari amateka. Ubu se ko baca umugani ngo nta ngoma idahora, nyuma ya Presida Kagame hazagira ukora amahano nkaye ashinyagulira ababyeyi be bashyinguye hariya I Muhanga amaherezo y’abanyarwanda yazaba ayahe? Uretse ko akebo kajya iwamugarura.
Banyarwanda banyarwandakazi rero ntawumenyumunsi ni izina ry’umunyarwanda kuko ibihe bihora bisimburana iteka kandi amateka arivugira. Nitwoye kugendera ku ngoma y’ikinyoma kuko igihe kiri bugufi kugirango amabi yose yakozwe na FPR ashyirwe ahagaragara, hazavugwa , handikwe byinshi ubutarambika ikaramu ku ruhande.
Tubitege amaso!
Ndabashimiye.
Byanditswe kuwa 09/02/2016, na:
A.BEN NTUYENABO, KIGALI-RWANDA.


text:
Icyitegererezo: ZX-LT500
Imyenda idashushanyijeho agasanduku k'isakoshi Gukora Imashini
Iyi mashini ikoresha tekinoroji ya optique, optique, amashanyarazi na pneumatike yo guhuza ibikorwa, ibereye kugaburira ibikoresho byimyenda idahwitse hamwe nigitambaro kidafite ubudodo.Nibikoresho byabugenewe byo gukora shingiro yambere idakozwe (laminated) umufuka wibipimo bitatu (nta mpamvu yo guhindura igikapu imbere).Ibi bikoresho biragaragaza umusaruro uhamye, gufunga imifuka ikomeye kandi nziza, isa neza, urwego rwo hejuru, nziza kandi irashobora gukoreshwa, cyane cyane mubijyanye no gupakira divayi idoda, gupakira ibinyobwa, imifuka yimpano hamwe namashashi yamamaza hoteri nibindi.